On okt 21, 2015\nCrveno-beli su posle startne pobede nad ekipom Zagreba na Velesajmu (7:4), zabeležili i drugi trijumf u šampionatu Slovenije u kojem će nastupati u prvom delu ovog takmičenja. Srpski tim koji u novu sezonu ulazi sa mladim snagama koje uglavnom čine mladi reprezentativci Srbije, pojačani iskusnim kolegama iz seniorskog tima Robertom Sabadošom, odnosno povratnikom u srpski klupski hokej, nekadašnjim igračem Partizana Pavelom Popravkom.\nDok je premijerni meč crveno-belih igran prošlog četvrtka u Zagrebu "het-trikom" obeležio Petar Novaković, u utakmici u Kranju protiv lidera Triglava dominirao je Pavel Popravka koji je postigao tri od pet Zvezdinih golova, dok su po jedan gol postigli Ivan Anić i Andrej Cvik.\nPosle početnog vođstva Zvezde koje je u 12. minutu doneo povratnik iz mađarskog MAC-a Ivan Anić, domaćin je u poslednjem minutu prvog dela iskoristio "pauer plej" i poravnao rezultat preko Luke Logara, da bi u trećem minutu drugog dela stigao i do vođstva golom Mihe Ahačiča. Zvezda je stigla do izjednačenja golom Pavela Popravke sredinom utakmice, a rezultatom 2:2 otišlo se na poslednji odmor.\nZavršni period utakmice nije počeo dobro po crveno-bele, jer je već u drugom minutu treće četvrtine Tilen Kalan doneo novo vođstvo domaćim "orlovima". Ipak, Zvezda je vrlo brzo preokrenula rezultat i u samo dva minuta uspela dva puta da zatrese mrežu Triglava, pogocima Andreja Cvika u 46. i Popravke u 47. minutu. Domaći hokejaši, koji su imali inicijativu i znatno veći broj šuteva na gol (42-29), pokušali su da stignu do gola za produžetak, ali je Zvezda odlično odbranila svoj gol, da bi Popravka u poslednjem minutu utakmice postigao gol u praznu mrežu i kompletirao "het-trik" za pobedu Zvezde od 5:3.\nCrvena zvezda prema rasporedu takmičenja naredni meč trebalo bi da igra na gostovanju Bledu u subotu, 24. oktobra. Pored domaćih timova Triglava, Bleda i Maribora, u prvom delu šampionata Slovenije u A grupi igraju i četiri gostujuća tima – hrvatski Mladost, Zagreb i Medveščak 2, odnosno naša Crvena zvezda. U Grupi B takmiče se Jesenice, Slavija i Celje, čiji se rezultati iz Internacionalne lige (regionalna liga sa šest austrijskih klubova) boduju za nacionalno prvenstvo o čijem će prvaku odlučivati u drugom delu takmičenja, u plej-ofu u kojem će biti ukrštene dve grupe.


Traže ostavku Radomira Nikolića i nove izbore | VAmedia - info portal\nTraže ostavku Radomira Nikolića i nove izbore\n22/08/2017 22/08/2017 Нема коментара на Traže ostavku Radomira Nikolića i nove izbore\nList Danas piše da je u Kragujevcu Zajedno za Šumadiju pozvao gradonačelnika Kragujevca Radomira Nikolića da podnese ostavku i raspiše lokalne izbore, jer su građani na izborima za savete mesnih zajednica nedvosmisleno pokazali da više nema podršku ni tri odsto Kragujevčana.\nApelujemo na predsednika države Aleksandra Vučića, na premijerku Anu Brnabić i ministra državne uprave i lokalne samouprave Branka Ružića, da hitno reaguju i pomognu prestonici Šumadije, kako bi zaustavili sunovrat grada i zaštitili građane Kragujevca od bahatosti i samovolje manjine, koja sprovodi svu vlast u gradu, u okviru vladajuće koalicije, piše u saopštenju koje prenosi Danas.\nRadomir Nikolić, Miroslav Petrašinović, predsednik Skupštine i njihovi najbliži saradnici više nemaju podršku ni svih članova Gradskog odbora, niti članova svoje stranke, a ponajmanje građana Kragujevca, navodi se u saopštenju.\nKragujevac, četvrti grad po veličini u Srbiji, ne sme više biti prepušten njima na upravljanje i rukovođenje svim gradskim resursima, jer oni nemaju više nikakav legitimitet, smatra Zajedno za Šumadiju, a prenosi Danas.\nNova škola tek od prvog oktobra\nIsplata redovne novčane naknade i privremene novčane naknade za jul 2017. godine


Aleksej Navalni Archives - BHDijaspora.net\nAdministracija Joe Bidena najavila je sankcije protiv nekoliko ruskih pojedinaca zbog, kako kažu, njihove uloge u pokušaju ubistva ruskog opozicionog političara Alekseja Navalnog. Sankcije su se koordinirale s Evropskom unijom koja je već uvela sankcije malom broju ruskih zvaničnika u vezi sa slučajem Navalni. “Šaljemo jasan signal Rusiji da postoje posljedice za upotrebu hemijskog oružja”, …\nAdministracija Joe Bidena najavljuje: SAD uvode sankcije Rusima zbog Navalnog Read More »\nNjemačko Ministarstvo spoljnih poslova opisalo je kao uznemirujuće komentare šefa ruske diplomatije Sergeja Lavrova o tome da je Moskva spremna da prekine odnose sa Briselom ukoliko EU odluči da uvede nove ekonomske sankcije Rusiji. Neimenovana portparolka Ministarstva saopštila je da su izjave kakva je bila ministra spoljnih poslova Rusije uznemirujuće i nerazumljive, a takav stav …\nMinistarstvo vanjskih poslova Njemačke: Uznemirujuće ponašanje Rusije! Read More »\nRusija može da prekine dijalog sa Briselom, rekao je ministar spoljnih poslova Rusije Sergej Lavrov, komentarišući situaciju oko istrage u vezi sa navodnim trovanjem ruskog blogera Alekseja Navalnog. „Ti ljudi koji su odgovorni za spoljnu politiku na Zapadu i ne razumiju potrebu vođenja razgovora uz uzajamno poštovanje – vjerovatno sa njima jednostavno treba da prestanemo …\nRusija uzvraća udarac EU! Lavrov oštro zaprijetio Briselu, a sve zbog jednog čovjeka! Read More »\nMinistri vanjskih poslova Evropske unije podržali su u ponedjeljak francusko-njemački plan za uvođenje sankcija Rusima osumnjičenim za trovanje kritičara Kremlja Alekseja Navalnija, rekli su diplomati. Berlin i Pariz dali su svoj prijedlog na sastanku ministara vanjskih poslova EU u Luksemburgu. Navode da iz Moskve nisu imali vjerodostojno objašnjenje za ono što je Organizacija za zabranu …\nVRAG ODNIO ŠALU! Lideri EU neće više trpiti Putinove spletke, zbog trovanja Alekseja Navalnija uvode ozbiljne sankcije Rusiji! Read More »\nRuski opozicioni čelnik Aleksej Navalni, koji se oporavlja u Njemačkoj nakon što je otrovan nervnim sredstvom u Rusiji, optužio je u komentarima objavljenim u četvrtak ruskog predsjednika Vladimira Putina da stoji iza napada. Pristalice Navalnog često tvrde da se takav napad mogao narediti samo na najvišim nivoima, iako je Kremlj odlučno negirao bilo kakvu umiješanost. …\nAleksej Navalni bez imalo sumnje optužuje Putina da stoji iza trovanja! Read More »


Svet Autor:Nova27. okt. 202021:11\nVlada Severne Makdonije odobrila je danas nabavku leka "veklury" (remdesivir), koji je prihvaćen u terapiji za kovid 19 i obezbedila novac za polugodišnju isporuku. U Severnoj Makedoniji je još 15 osoba umrlo od posledica koronavirusa i registrovano je 628 novih slučajeva te zaraze, saopštilo je Ministarstvo zdravlja.\nKako se navodi u saopštenju sa sednice, ministar zdravlja Venko Filipče je zadužen da „potpiše i implementira“ dogovor za javnu nabavku leka preko dogovora za zajedničku nabavku sa Evropskom komisijom.\nZoran Zaev negativan na koronavirus\nVlada u Skoplju je zadužila Ministarstvo finasija da iz budžeta Ministarstva zdravlja za ovu godinu obezbedi 13.500.000 denara (oko 219.000 evra) za plaćanje remdesivira za oktobar, a u budžetu za 2021. još 67.500.000 denara (oko 1,1 milion evra) za isplatu leka za period od pet meseci.\nStudije su pokazale da kod srednje teških i teških pacijenata dovodi do smanjenja dužine bolesti.\nNajpoznatiji pacijent koji je lečen remdesivirom je američki predsednik Donald Tramp, što je ovaj lek ponovo stavilo u centar pažnje najšire javnosti.\nU Severnoj Makedoniji je još 15 osoba umrlo od posledica koronavirusa i registrovano je 628 novih slučajeva te zaraze, saopštilo je Ministarstvo zdravlja.\nTi novozaraženi su, kako se navodi, potvrđeni sa 2.236 testiranja u poslednja 24 sata, a u Skoplju je najviše novih slučajeva – 353.\nOd posledica koronavirusa u Severnoj Makedoniji je dosad umrlo ukupno 949 osoba, ukupan broj dijagnostikovanih od početka epidemije je 27.827, a aktivnih slučajeva danas je 7.399.\nOd posledica koronavirusa u Severnoj Makedoniji je dosad umrlo ukupno 949 osoba


Presudan trenutak: Zapad pokušava da zavadi svetovnu i crkvenu struju Srba u Crnoj Gori /video/ - Sputnjik Srbija\n22:40 26 Januar 2021\n19:37 01.12.2020 Preuzmite kraći link\nIako pod pritiskom geopolitičkih prilika, u Crnoj Gori postoji konsenzus među ljudima koji su pobedili režim Mila Đukanovića da se stvari moraju menjati i na njima je ogromna odgovornost, kaže Ković za Sputnjik.\n„Imam utisak da na srpskoj strani, koja je vrlo kritički nastrojena prema mandataru Zdravku Krivokapiću i njegovim saradnicima, ipak postoji svest o tome da se ta Vlada mora podržati, što im je poručio i vladika Joanikije. A koliko će ta Vlada trajati? Iako je svi doživljavaju kao neku privremenu, važno je da ona izgura svoj mandat do popisa i izbora koji moraju biti slobodni. Kada Crna Gora bude dobila prvi put u svojoj istoriji, nakon onih u vreme kralja Nikole, slobodne izbore, onda ćemo moći da kažemo da je demokratska“, rekao je Ković.\nSa druge strane, naš sagovornik dodaje da aktuelni predsednik Crne Gore Milo Đukanović trenutno sedi i čeka — odgovara mu da na čelo SAD dođe Džozef Bajden, kao i sukobi u crnogorskom pobedničkom krilu.\nIpak, Ković naglašava da sadašnja vlast u odlasku nije gotova i da je zbog toga ogromna odgovornost na ljudima oko Krivokapića, u Demokratskom frontu, ali i na SPC u Crnoj Gori.\n„Svi treba da budu svesni da postoji i ’druga familija‘ koju čine ljudi koji pokušavaju da održe kontinuitet sa bivšim režimom i razumljivo je da strane ambasade moraju za nešto da se pitaju. Zapadne ambasade imaju način da poremete stvari u Crnoj Gori, ali, sa druge strane, ne treba im davati suviše. Dakle, mora se u nekom trenutku povući crta i ne treba ambasadama SAD i Velike Britanije dati ono što se ne mora i ne može“, naglasio je on.\nOptužbe da crkva određuje ministre u novoj Vladi Crne Gore, Ković vidi kao pokušaj da se zavadi svetovna i crkvena struja. Naglašava da na to ne bi trebalo da se nasedne, jer je to igra pripadnika „druge familije“ i zapadnih ambasada.\n„Nije reč samo o Crnoj Gori, sa litijama je počeo jedan širi proces oslobođenja srpskog naroda. Crna Gora je mala, ali simbolički ogromna i nova vlast bi morala da shvati da od njih mnogo toga zavisi, ne samo sudbina Crne Gore, nego i naša sudbina ovde u Beogradu, sudbina Banjaluke, Pala, Srba u Makedoniji i na Kosovu i Metohiji. Mislim da tamo ljudi bez obzira da li se nalazili na političkoj ili crkvenoj strani, imaju visoku istorijsku svest i da će izgurati sve ovo do kraja“, uveren je Ković.\nNaš sagovornik podseća da su mitropolit Amfilohije i patrijarh Irinej predstavljali dve stranice Srpske pravoslavne crkve. Jedna je bila borbena, ustanička koju je predstavljao mitropolit Amfilohije, koji je ceo život proveo u borbi sa državom — od Titove komunističke „brozomore“, kako ju je zvao, do Milove, a u međuvremenu se sukobljavao i sa Slobodanom Miloševićem i sa Aleksandrom Vučićem.\n„To je njegov život, to je ta samosvesna SPC koja ne želi da se podredi državi. Ona je u svojoj istoriji dugoj 800 godina duže živela u tuđim državama nego u svojim. S druge strane, patrijarh Irinej pripada tradiciji koja traži sa državom zajednički jezik i pristupa očinski. Mi imamo mnogo neprijatelja koji bi se poradovali otvorenom sukobu između crkve, patrijarha i recimo predsednika republike. To je patrijarh vrlo dobro znao i zato nije želeo da im dâ tu vrstu satisfakcije koja bi bila opasna“, objasnio je profesor Ković.\nOva dva duhovnika SPC su predstavljala snažne karike u beskrajnom lancu, ali crkva nastavlja da živi i posle njih. Ković naglašava da mi imamo ogromne snage u SPC i verni narod koji je glavna snaga naše crkve. Uprkos svim sukobima i pritiscima, dovoljno je samo pogledati koliki ugled uživa naša Srpska pravoslavna crkva i to se neće promeniti, uveren je naš sagovornik.\nMiloš Ković, Crna Gora


Policijske stanice u Bosanskoj Krupi i Bužimu dobile su kompletan sistem digitalnih radioveza, čime je zamijenjen stari analogni sistem, a u 2018. MUPUSK planira završiti proces digitalizacije te će cijeli kanton biti pokriven digitalnim signalom.\nMinistarstvo pravde Sjedinjenih Američkih Država, posredstvom ICITAP programa finansiranog sredstvima Vlade SAD-a za međunarodnu borbu protiv narkotika i provedbe zakona, u sklopu aktivnosti pomoći policiji i u skladu sa svjetskim trendovima koji su prisutni i u BiH, doniralo je MUP-u USK, Policijskoj upravi 5 Policijske stanice Bosanska Krupa kompletan sistem digitalnih radioveza.\nSistem se sastoji od digitalnih repetitora, digitalnih IP linkova, radiostanica te neophodnih softverskih aplikacija. Sistem će zamijeniti stari analogni sistem koji je bio u eksploataciji dugi niz godina.\n“To konkretno za policiju znači siguran, brz i tačan prijenos informacija u obliku pisanih informacija, glasa, videa i slično, a to će rad policije podići na viši nivo. Vrijednost sistema je blizu 50.000 KM”, kazali su za Klix.ba u MUP-u USK.\nProšle godine je sistem ICITAP-a doniran za policiju Grada Bihaća, što predstavlja samo nadogradnju na postojeći sistem i izgradnju potrebne infrastrukture.\n“MUPUSK je u nastavku procesa digitalizacije radioveza vlastitim sredstvima za Policijsku upravu 3 Policijske stanice Sanski Most i Policijske stanice Ključ, kupio kompletnu opremu koja omogućava prijenos informacija na daljinu. Vrijednost sistema je 120.000 KM, a sredstva su planirana budžetom za 2017. godinu”, istakli su iz MUP-a.\nOprema je već stavljena u funkciju, što je omogućilo stopostotnu pokrivenost gradskog područja i više od 90 posto teritorije ovih općina. Što je najbitnije, sistem je uvezan u postojeći digitalni sistem MUP-a USK, čime je omogućena komunikacija i prijenos informacija u cijelom kantonu.\nKonačno, kako su naveli, Ministarstvo unutrašnjih poslova USK ima planove da u 2018. godini završi proces digitalizacije radioveza, čime će cijeli kanton biti pokriven digitalnim signalom.


Specijalni regionalni letovi 'Er Srbije' avionom koji će leteti za Njujork - Novosti - Turistički svet\nSpecijalni regionalni letovi "Er Srbije" avionom koji će leteti za Njujork\nAviokompanija "Er Srbija" putnicima nudi priliku da putuju najnovijim i trenutno najvećim avionom u floti nacionalne aviokompanije - širokotrupnim erbasom A330 na pojedinim regionalnim letovima u periodu priprema za uspostavljanje letova za Njujork.\nAvio-kompanija će ovim avionom sa 254 sedišta 10. juna obaviti let JU170 između Beograda i Podgorice, 11. juna let JU100 između Beograda i Banja Luke, i odabrane letove između Beograda i Zagreba između 12. i 21. juna.\nTokom promotivnog perioda, cene povratnih karata između Beograda i Zagreba avionom A330 će se kretati od 69 evra, a karata u jednom pravcu od 39 evra.\nPutnici mogu da kupe karte putem internet sajta www.airserbia.com, pozivom na telefon kontakt centra "Er Srbije" i putem ovlašćenih turističkih agenata.\n- Da bismo odgovorili na interesovanje putnika, u okviru priprema za prekookeanske letove, našim novih širokotrupnim avionom obavljaćemo specijalne letove ka tri važne destinacije u regionu, što će biti savršena prilika da vazduhoplovni entuzijasti i redovni putnici lete jednim od najvećih aviona na Balkanu - poručio je ovom prilikom Dane Kondić, generalni direktor "Er Srbije".\nLet između Beograda i Njujorka biće uspostavljen 23. juna, čime će biti započeta nova era bliskih odnosa između Srbije i Sjedinjenih Država.\nAvion Erbas A330 ima 18 sedišta u biznis klasi i 236 u ekonomskoj i sistem za zabavu na letu dostupan na svakom sedištu kao i sedišta u biznis klasi čiji se nasloni mogu u potpunosti oboriti.


Foto: Ilustracija | "Bez liberalizacije tržišta nema izvoza i niske cijene struje u RS"\nSrna 22.10.2019 13:52\nBANJALUKA - Predsjednik SNSD-a Milorad Dodik izjavio je da Republika Srpska mora pristupiti liberalizaciji tržišta električne energije jer bi u suprotnom izgubila mogućnost da više od 35 odsto proizvedene struje plasira na inostrano tržište iz čega je crpila prihode da bi bila očuvana niska cijena električne energije.\n"Privatizacija bi bila ako bismo prodali državni kapital u elektranama, a tendencija da se liberalizuje tržište se zove konkurencija", rekao je Dodik novinarima u Banjaluci komentarišući zabrinutost Sindikata energetike Republike Srpske da bi uvođenje privatnih kompanija u sistem elektroprivrede moglo da znači neku vrstu privatizacije "Elektroprivrede Republike Srpske".\nDodik je istakao da "Elektroprivreda" i Sindikat moraju da razumiju da je liberalizacija tržišta neizbježna, navodeći da to nije domaći izum, već da na tom principu funkcioniše ovaj sektor.\n"Ako ne prihvatite liberalizaciju ne možete da učestvujete na tržištu električne energije u regionu. Sindikat treba dobro da izuči vrijeme koje dolazi. Neke stvari vlast ne može da spriječi i ne treba da to čini s ciljem da se dođe do konkurentnosti, sigurnosti i jefitinije električne energije ako je to moguće. Ništa drugo nije u pitanju", istakao je Dodik.\nStruja Električna energija Milorad Dodik


Irinej kao oružje paklenog plana Mila i Vučića – Политикон\nПочетна\tАктуелно\tIrinej kao oružje paklenog plana Mila i Vučića\nIrinej kao oružje paklenog plana Mila i Vučića\nby pera 3. јануара 2020.\nIako većina srpskih medija veoma selektivno prenosi informacije iz Crne Gore, gde su u toku masovni protesti građana zbog diskriminišućeg Zakona o slobodi veroispovesti, velika pažnja posvećena je najavljenom odlasku predsednika Srbije Aleksandra Vučića na sever Crne Gore za Badnji dan.\nMediji su najpre izvestili da će Vučić uz blagoslov patrijarha Irineja provesti Badnji dan sa pravoslavnim vernicima na severu Crne Gore. Najavljeni dolazak predsednika Srbije pozdravili su protojerej-stavrofor Velibor Džomić i lideri opozicionog Demokratskog Fronta. Ipak u prvoj reakciji Episkopskog saveta nakon predsednikove najave čule su se drugačije poruke koje se mogu sublimirati u jednu rečenicu: Aleksandar Vučić nije dobrodošao u Crnu Goru na Badnji dan.\nEpiskopski savet je saopštio da “snažno hrišćansko, svetosavsko i narodno jedinstvo u Crnoj Gori pokazuje čvrstu rešenost naše Crkve i njenih vernika da ne dozvoli politizaciju ovog pitanja sa bilo koje strane” te da je veoma važno da tako i ostane i “da se nikako ne dopusti da iko instrumentalizuje Crkvu za bilo kakve političke ili ideološke interese”.\nZašto Vučić hoće da dođe u Crnu Goru?\nProtesti u Crnoj Gori: Zakon je razbojnički i ništavan\nBerane poručilo Vučiću: Nemoj da dolaziš\nPritiscima sa Andrićevog venca, za razliku od Episkopskog saveta u Crnoj Gori, nije mogao da se odupre patrijarh srpski Irinej koji je, pored toga što je dao svoj blagoslov da Vučić poseti Crnu Goru, intervenisao i kod Episkopa mileševskog da u Pljevljima primi predsednika Vučića uprkos protivljenju Episkopskog saveta u Crnoj Gori.\nPatrijarh Irinej Foto: Printscreen\nPodršku Episkopu mileševskom na koga je vršen pritisak da u Pljevljima dočeka predsednika Vučića najavio je i umirovljeni Episkop zahumsko-hercegovački Atanasije Jevtić, koji je široj javnosti poznat i kao otvoreni kritičar srpskog predsednika. Prema pisanju crnogorskih medija, Vladika Atanasije rešen je da u Crnoj Gori dočeka Aleksandra Vučića i “da ga pred narodom pita da li ga je sramota zbog svega što radi sa narodom i Crkvom na Kosovu i Metohiji i u Crnoj Gori”.\nMilo Đukanović Foto: Printscreen\nOva vest se očigledno nije dopala predsedniku Vučiću te su nastavljeni pritisci na patrijarha Irineja kako bi po svaku cenu podržao predsednikov odlazak u Crnu Goru. Tako je danas u poslepodnevnim satima u medije dospela vest da će se sutra u Patrijaršiji srpskoj patrijarh Irinej sastati sa članovima Episkopskog saveta iz Crne Gore. Iako ova poseta članova Episkopskog saveta nije najavljena zvaničnim saopštenjem u javnost je dospela putem “IN4S”-а, portala bliskog opozicionom Demokratskom Frontu koji je pružio podršku predsedniku Vučiću za dolazak u Crnu Goru. Uporedo sa objavljivanjem ove vesti, državna agencija “Tanjug” objavila je tekst sa naslovom “Patrijarh za božićne praznike želeo u CG, ali nije dobio poziv”, u kom se navodi da je “Patrijarh srpski Irinej imao dobru volju da sa vernicima i narodom u Crnoj Gori bude tokom božićnih praznika, ali mu ta želja neće biti ispunjena, jer nije dobio poziv eparhija u Crnoj Gori”, preneo je “Tanjug” pozivajući se na izvore u vrhu SPC. Ovu vest odmah su preneli RTS i mediji bliski kabinetu predsednika, a usledila je i ekskluzivna najava na Radio Televiziji Srbije da će se u petak u 19 časova u Patrijaršiji srpskoj sastati predsednik Vučić i patrijarh srpski Irinej.\nPo svemu sudeći, predsednik je shvatio da će njegov dolazak u Crnu Goru najlakše proteći ukoliko među pravoslavne vernike u Crnu Goru dođe u pratnji patrijarha srpskog, te da će u tom slučaju patrijarha, a samim tim i njega, morati da dočekaju svi Epsikopi Srpske Pravoslavne Crkve u Crnoj Gori ali i brojni vernici.\nSastanak je odložen za subotu ujutru, 7.30 časova, nakon čega ćemo saznati da li su pritisci na poglavara Srpske Pravoslavne Crkve ponovo urodili plodom.


"Zabava na granicama"\nSubotičko Udruženje Etnofest učesnik je programa Evropske unije „Kultura 2007–2013". Sa partnerima iz Belgije, Francuske i Bosne i Hercegovine realizuje projekat pod nazivom „Feria de fronteras" ili u prevodu "Zabava na granicama", koji želi da pruži platformu evropskim umetnicima za stvaranje kreativnog prostora i brisanje svih vrsta granica.\nPomoćnica gradonačelnika za razvoj kulturno-prosvetne delatnosti Ljubica Kiselički je, tim povodom, na današnjoj pres-konferenciji u gradskom Medija-centru istakla da ovaj interkulturalni projekat koji je dobio Etnofest govori o tome koliko je istančan njihov osećaj šta su novi trendovi i na koji način se može povezivati kultura regiona i Evrope, i davati jedan novi, bolji i humaniji kvalitet.\nU ime Udruženja Etnofest, Dejan Vujinović je kazao da je projekat „Feria de fronteras“ platforma za umetnike koji dolaze iz različitih oblasti i najmanje šest evropskih zemalja sa ciljem stvaranja kreativnog prostora za brisanje svih vrsta granica.\n- Osnovne aktivnosti ovog dvogodišnjeg projekta realizuju se u okviru muzike, vizuelnih umetnosti, uključujući posebno i fotografiju, i dokumentarni film. Ove nedelje u Subotici borave muzičari iz šest zemalja, uz predstavnike projektnih partnera tu su i nemački i holandski umetnici, koji u Art bioskopu Aleksandar Lifka komponuju i uvežbavaju muzički program koji će pod imenom ’Tihuana tango’ prezentovati na mnogim evropskim festivalima ove godine, rekao je Vujinović.\nOn je najavio da će se polučasovna prezentacija ovog programa održati upravo u Art bioskopu Lifka, u petak 16. marta, sa početkom od 22 časa, i na Majkinom salašu u subotu, 17. marta, u večernjim časovima.\n"Tihuana Tango" vraća se u Suboticu sa kompletnim programom tokom juna, u cilju najave 9. festivala kultura sveta - Etnofest.


LG INSTAVIEW® AIR SUIS VIDE ŠPORET Kontrola i nadgledanje uz pomoć aplikacije – Plodna Zemlja\nDirektno sa CES® 2021, novi LG InstaView® šporet sa Air Suis Vide će promeniti kućno pripremanje hrane kakvo danas poznajemo. Kompletno kulinarsko rešenje poseduje i Air Fry opciju, InstaView vrata rerne i spektar pametnih funkcija za zdrav i praktičan kulinarski život kod kuće. Postavka InstaView šporeta sa Air Suis Vide za 2021. biće prikazana na virtuelnom štandu kompanije LG na ovogodišnjem CES-u koji počinje 11. januara.\nSa inovativnim režimom rada Air Sous Vide, moderni šporet savršeno peče hranu, a obroci izgledaju i imaju ukus kao da ih je spremio profesionalac. Preciznom kontrolom niske temperature i protoka vazduha, vakumski zatvorena hrana može da sačuva maksimalanu količinu ukusa i arome. LG Air Sous Vide može neprekidno da održava bilo koju temperaturu između 38 do 96 stepeni Celzijusa do 48 sati bez vode, što rezultira konzistentnijim obrocima kojima treba manje prostora za pripremu.\nSa LG InstaView tehnologijom, tapkajući dvaput po staklenim vratima rerne, automatski se uključuje unutrašnje svetlo kako bi se vizuelno proverilo kako napreduje priprema hrane. Zahvaljujući EasyClean®-u*, korisnici mogu održavati čistoću rerne i ringli bez napora i hemikalija za svega 10 minuta, koristeći samo snagu čiste vode. Šporet takođe sadrži i ProBake® Convection tehnologiju kompanije LG za brzo i temeljno pečenje bez prethodnog zagrevanja, dok Air Fry nudi ukusne đakonije koristeći znatno manje ulja od dubokog pečenja.\nZa još veću praktičnost, novi LG šporet se može kontrolisati i nadgledati pomoću aplikacije ThinQ ™ povezane sa Google Asistentom ili pametnim zvučnicima Amazon Alexa. Partneri kompanije LG, poput SideChef, Innit, Drop i Tovala, nude korisnu kulinarsku inspiraciju u ponudi stotina jednostavnih recepata. Nakon što korisnik odabere recept, uputstva za pečenje se šalju u rernu koja automatski podešava odgovarajući režim rada i temperaturu. Koristeći Drop i pametni Thermomix, pravljenje pice je sada očas posla, jer ThinQ aplikacija kontroliše podešavanja i automatski zagreva LG InstaView šporet, tako da je rerna već spremna kada se testo uvalja i dodaci postave. Za zagrevanje smrznutih jela poznatih brendova, kao što su Nestle i Kraft Heinz, dovoljno je skenirati ambalažu preko aplikacije opcijom Scan to Cook.\n„InstaView šporet kompanije LG za 2021. godinu integriše najinovativnije tehnologije kuvanja koje ćemo sa zadovoljstvom predstaviti na CES-u ovog januara“, rekao je Liu Jae-cheol, predsednik kompanije LG Electronics Home Appliance & Air Solution. „Uvereni smo da će kupcima Air Sous Vide biti lakši i praktičniji od tradicionalnih šporeta, ali konačan sud o tome će dati korisnici kada se i sami uvere koliko je hrana ukusnija.“\nTagoviAplikacije LG LG šporet


Beograd dobija novu luku kod Pupinovog mosta – Izgradnja bi mogla da počne krajem 2017. godine – Borča\nPartner države u izgradnji nove luke mogla bi biti kineska kompanija “China Environmental Energy Holding”, a na osnovu Memoranduma o saradnji potpisanog u aprilu 2015. godine.\n– Da bismo izgradili novu luku u Beogradu, potrebno je najpre da se, u skladu sa potpisanim Memorandumom o razumevanju koji je zaključen između Republike Srbije i “China Environmental Energy Holding”-a, usvoji Studija izvodljivosti za izgradnju nove luke u Beogradu, koja treba da pruži generalni prikaz potrebnih radova i troškova izgradnje nove luke. Nakon usvajanja te Studije započeće izrada Prostornog plana područja posebne namene za novu luku u Beogradu, a nakon toga sledi usvajanje Uredbe o utvrđivanju lučkog područja luke u Beogradu – kažu u Ministarstvu.\n– Tokom 2016. godine planirana je izrada Prostornog plana područja posebne namene za novu luku u Beogradu, te početak rada na izradi tehničke dokumentacije. U slučaju uspešnih pregovora sa potencijalnim investitorima i dodeljivanja lučke koncesije, izgradnja bi mogla da započne u trećem kvartalu 2017. godine ili početkom građevinske sezone u 2018. godini.\nSrbija na”putu svile”\nOsnivač kompanije “China Environmental Energy Holdings” Bili Ngok potpisao je prošle godine sa ministarkom građevinarstva, saobraćaja i infrastrukture Zoranom Mihajlović Memorandum o razumevanju i saradnji.\nOvaj Mеmorandum jе u sklopu zajеdničkih aktivnosti kompanija iz dvе zеmljе na rеalizaciji najavljеnog kinеskog intеrеsa za saradnju na takozvanom еkonomskom pojasu kopnеnog dеla “puta svilе”.


Propast pregovora o izbornim uslovima u BiH podseća na Kutiljerov plan koji je 1992. bošnjačka strana odbila, a što je dovelo do rasplamsavanja građanskog rata. Bošnjaci bi želeli da postanu neprikosnoveni gospodari BiH i nemoguće je da Amerikanci nisu znali da Bošnjaci žele da napuste pregovore.\nDa su pregovori u BiH propali, priznali su i predstavništvo EU u BiH i američka ambasada u toj zemlji. U zajedničkom saopštenju ove dve institucije istaknuto je da politički lideri u BiH nisu obavili posao neophodan za usklađivanje političkog sistema BiH sa propisima EU i sudskim presudama.Takođe, posrednici u razgovorima, američki diplomata Metju Palmer i evropska emisarka Angelina Ajnhorst odložili su dolazak u Sarajevo, gde je sa političkim liderima trebalo da nastave razgovore o izmenama Izbornog zakona.O svemu se oglasilo i telo koje okuplja hrvatske političke lidere, Hrvatski narodni sabor, koji je optužio bošnjačke političke prvake predvođene SDA da su najavom napuštanja pregovora doveli u pitanje, ne samo održavanje opštih izbora sledeće godine, već i budućnost BiH i njenih institucija.Nemoguće da SAD nisu znale da pregovori propadajuPropast pregovora o izbornoj reformi odavno se mogao očekivati, navodi politički analitičar iz Banjaluke Anđelko Kozomara. Bakir Izetbegović slao je nedvosmislene poruke da neće dozvoliti Hrvatima da biraju svog člana Predsedništva, sve dok se ne odreknu prava nacionalnog veta u parlamentu entiteta Federacija BiH.Blagonaklon stav zapadnih država, pre svega SAD, prema Bošnjacima traje već trideset godina i teško ga je promeniti za trideset dana. I danas, kao i 1992, kada je Alija Izetbegović odbio Kutiljerov plan o rešenju bosanskohercegovačke krize, situacija izgleda da će se Amerikanci do poslednjeg daha boriti za bošnjačke stavove. Međutim, napominje naš sagovornik, danas iza Hrvata u BiH stoji Hrvatska koje je članica EU, kao i Vatikan. Stoga Bošnjaci i Amerikanci neće moći da se igraju sa Hrvatima kao što se igraju sa Srbima optužujući ih za navodne pokušaje disolucije BiH.A da je Zapad poprilično umešan i to kao proteže jedne strane u sporu – one bošnjačke – Kozomara je čvrsto je uveren. Prema njegovim rečima, zadatak Metjua Palmera i Angeline Ajnhorst bio je da slome Hrvate da odustanu od svojih zahteva jer su znali da Bošnjaci neće prihvatiti da Hrvati sami biraju svog člana Predsedništva.Srpsko-hrvatska saradnja biće još čvršćaPosle propasti pregovora može se očekivati još jači pritisak zapadnih centara moći, a kriza u BiH trajaće još dugo vremena, smatra Rajko Petrović iz Instituta za evropske studije. On podseća da je Nemačka najavila sankcije Republici Srpskoj i Miloradu Dodiku, ali i da je Hrvatska započela diplomatsku ofanzivu u okvirima EU zalažući se za interese Hrvata u BiH, dok šef hrvatske diplomatije Grlić Radman govori protiv sankcija Republici Srpskoj. U isto vreme Srbija najavljuje da će, kao strana potpisnica Dejtonskog sporazuma, štititi integritet Republike Srpske.Iz izjava bošnjačkih političara, ne samo Izetbegovićevih, već i iz izjava Šefika Džaferovića i Harisa Silajdžića, koji su pozivali na vojnu intervenciju u BiH, vidi se da bošnjačka strana ne želi da popusti kada je reč o reformi izbornog zakona, dodaje Petrović.\nDa su pregovori u BiH propali, priznali su i predstavništvo EU u BiH i američka ambasada u toj zemlji. U zajedničkom saopštenju ove dve institucije istaknuto je da politički lideri u BiH nisu obavili posao neophodan za usklađivanje političkog sistema BiH sa propisima EU i sudskim presudama.\nTakođe, posrednici u razgovorima, američki diplomata Metju Palmer i evropska emisarka Angelina Ajnhorst odložili su dolazak u Sarajevo, gde je sa političkim liderima trebalo da nastave razgovore o izmenama Izbornog zakona.\nO svemu se oglasilo i telo koje okuplja hrvatske političke lidere, Hrvatski narodni sabor, koji je optužio bošnjačke političke prvake predvođene SDA da su najavom napuštanja pregovora doveli u pitanje, ne samo održavanje opštih izbora sledeće godine, već i budućnost BiH i njenih institucija.\nNemoguće da SAD nisu znale da pregovori propadaju\nPropast pregovora o izbornoj reformi odavno se mogao očekivati, navodi politički analitičar iz Banjaluke Anđelko Kozomara. Bakir Izetbegović slao je nedvosmislene poruke da neće dozvoliti Hrvatima da biraju svog člana Predsedništva, sve dok se ne odreknu prava nacionalnog veta u parlamentu entiteta Federacija BiH.\n„Dakle, Izetbegović je praktično tražio da Hrvati priznaju da nisu ravnopravan narod u Federaciji, da su Bošnjaci neprikosnoveni vladari. E, tada će moći da imaju prava koja im Dejton garantuje, da biraju svog člana Predsedništva. Njemu to savršeno odgovara, jer uvek ima odnos dva prema jedan – ko god od Srba da bude u Predsedništvu, Izetbegović tamo ima dva bošnjačka člana, ma kako se ovaj koji se predstavlja kao Hrvat zvao“, kaže Kozomara.\nBlagonaklon stav zapadnih država, pre svega SAD, prema Bošnjacima traje već trideset godina i teško ga je promeniti za trideset dana. I danas, kao i 1992, kada je Alija Izetbegović odbio Kutiljerov plan o rešenju bosanskohercegovačke krize, situacija izgleda da će se Amerikanci do poslednjeg daha boriti za bošnjačke stavove. Međutim, napominje naš sagovornik, danas iza Hrvata u BiH stoji Hrvatska koje je članica EU, kao i Vatikan. Stoga Bošnjaci i Amerikanci neće moći da se igraju sa Hrvatima kao što se igraju sa Srbima optužujući ih za navodne pokušaje disolucije BiH.\n„Bošnjaci su se previše zaigrali. Teško je verovati da ovo može izaći na dobro. Ono što je možda najjače oružje protiv probosanskih snaga je to što su dva konstitutivna naroda na jednoj strani“, konstatuje Kozomara.\nA da je Zapad poprilično umešan i to kao proteže jedne strane u sporu – one bošnjačke – Kozomara je čvrsto je uveren. Prema njegovim rečima, zadatak Metjua Palmera i Angeline Ajnhorst bio je da slome Hrvate da odustanu od svojih zahteva jer su znali da Bošnjaci neće prihvatiti da Hrvati sami biraju svog člana Predsedništva.\n3 Decembar 2021, 22:02\n„Izetbegović je inače poznat kao političar koji nikada ništa nije odlučio dok se ne konsultuje sa američkom ambasadom ili nekim od američkih diplomata koji su bili u poseti. Dakle, kao i njegov otac, isključivo šta kaže Amerika! Nemoguće je da Palmer nije znao šta će biti pa je otkazao dolazak. On je vrlo dobro šta će se desiti. Čak mislim i da je savetovao Izetbegovića da odustane od izmena izbornog zakona“, tvrdi Kozomara.\nSrpsko-hrvatska saradnja biće još čvršća\nPosle propasti pregovora može se očekivati još jači pritisak zapadnih centara moći, a kriza u BiH trajaće još dugo vremena, smatra Rajko Petrović iz Instituta za evropske studije. On podseća da je Nemačka najavila sankcije Republici Srpskoj i Miloradu Dodiku, ali i da je Hrvatska započela diplomatsku ofanzivu u okvirima EU zalažući se za interese Hrvata u BiH, dok šef hrvatske diplomatije Grlić Radman govori protiv sankcija Republici Srpskoj. U isto vreme Srbija najavljuje da će, kao strana potpisnica Dejtonskog sporazuma, štititi integritet Republike Srpske.\n„Sve to navodi nas na zaključak da će srpsko-hrvatska saradnja, odnosno saradnja između Banjaluke i Mostara biti još čvršća u narednom periodu s obzirom da se nakon propalih pregovora hrvatska strana oseća još više ugroženom. U poslednjim izjavama Bakira Izetbegovića mogli smo čuti da političko Sarajevo može „slučaj Željka Komšića“ da spusti na niže institucije, dakle da Bošnjaci, zahvaljujući svojoj mnogobrojnosti, Hrvatima biraju i druge predstavnike“, navodi Petrović.\nIz izjava bošnjačkih političara, ne samo Izetbegovićevih, već i iz izjava Šefika Džaferovića i Harisa Silajdžića, koji su pozivali na vojnu intervenciju u BiH, vidi se da bošnjačka strana ne želi da popusti kada je reč o reformi izbornog zakona, dodaje Petrović.\n„Prema tome, očekujem produbljivanje krize, koja bi, pored veće uključenosti Hrvatske i Srbije kao potpisnica Dejtonskog sporazuma, mogla da znači i još veće i konkretnije uključivanje, ne samo zapadnih centara moći, već prilično sam siguran, i Rusije i Kine“, zaključuje Petrović.


srbijasport.net - Vesti - Odbojka - Odbojkaši Niša ulaze u finiš priprema za novu sezonu\n05.10.2016 juznevesti.com 729\nOdbojkaši Niša ulaze u finiš priprema za novu sezonu\nDeset dana do početka Superlige odbojkaši Niša su u punom trenažnom procesu, rezultati u pripremnim utakmicama pokazuju da su na dobrom putu, iako ekipa nije kompletirana, a pregovori sa pojačanjima još uvek traju.\nPobede protiv u ovom trenutku spremnijih protivnika; foto: Vanja Keser\nU poslednjih sedam dana Nišlije su odigrale 4 prijateljska duela, ostvarili 3 pobede uz jedan poraz, a rezultat u svim mečevima bio je identičan - 3:1.\nKrajem prošle nedelje niški odbojkaši su u Čairu savladali dve bugarske ekipe Hebar i Dobrudžu 07, zatim je usledila pobeda u Kragujevcu protiv domaćeg Radničkog, da bi u utorak u Nišu prvi poraz u pripremnim duelima izabranicima Dragana Svetozarevića nanela Ribnica iz Kraljeva.\nŠef stručnog štaba niškog tima priznao je da je igra na ovim mečevima bila iznad njegovih očekivanja za ovaj period priprema, ali su momci pokazali ogromnu borbenost.\nPrvi protivnik je bio po našoj meri, ali su bugarski šampion Dobrudža i Radnički kvalitetne ekipe, koje su duže u trenažnom procesu od nas i imaju više odigranih kvalitetnih mečeva. No, pokazali smo zavidan nivo zalaganja, iako su 4 momka prvi put na parketu zajedno u postavi. U poslednjem meču došlo je do premora, pojedini igrači su bili bolesni, ali sam sve u svemu zadovoljan odigranim u ova 4 meča - rekao je Svetozarević.\nZa trenera Niša rezultati u ovom periodu nisu u prvom planu, već je najbitnije da igrači pred početak sezone odigraju što više jakih mečeva.\nDo početka prve zvanične utakmice želim da što više vremena provedu na terenu, da se navikavaju na teške momente, kako bi što spremniji bili za start prvenstva. U pojedinim delovima utakmica bili smo izuzetno korektni, u nekim smo mogli jače i čvršće, ali je celokupna slika jako dobra za sada - podvukao je on.\nSvetozarević je na kraju dodao da još uvek nisu određeni naredni “sparing partneri” Niša i da ne želi da u ovom periodu protivnik bude bilo ko, već protivnik srazmeran izazovima koje Nišlije čekaju na startu prvenstva.\nNiš će u 1. kolu Superlige narednog vikenda u Čairu dočekati aktuelnog šampiona Crvenu zvezdu.


Usvojena odluka o načinu regulisanja prava na penziju\n27.02.2013 12:33 | Agencije\nSarajevo - Predstavnički dom Parlamenta Federacije BiH usvojio je Odluku kojom se potvrđuje pravo na penziju pripadnika Oružanih snaga BiH, koje je ostvareno prema odredbama Zakona o službi u Oružanim snagama BiH, a regulisaće se u Jedinstvenom zakonu o ostvarivanju prava na penziju pripadnika Oružanih snaga BiH u Federaciji BiH, prenose agencije.\nPrema ovoj odluci, koja je usvojena na sjednici održanoj kasno sinoć u Sarajevu, jedinstveni zakon treba da donese federalni Parlament do 31. marta, a u slučaju da zakon ne bude donesen do predviđenog roka pravo na penziju biće regulisano posebnim zakonom koji će biti donesen najkasnije do 20. aprila.\nNakon što je Predstavnički dom federalnog Parlamenta donio Odluku na sinoćnjoj 14. vanrednoj sjednici, predstavnik boračke populacije Šemsudin Pojata rekao je da su od relevantnih političara dobili uvjerenje da je Odluka o načinu regulisanja statusa prava na penziju pripadnika Oružanih snaga BiH kojima su prestala prava na dan 31. maja 2012. godine pravni akt koji garantuje sigurnost boračke populacije.\nOn je je istakao da je Odluka jače utemeljenje nego prethodno doneseni zaključak, jer ona proizvodi pravno dejstvo.\nPredstavnički dom Parlamenta FBiH utvrdio je i Zakon o zaštiti žiranata u ovom entitetu.\nPoslanici SDA su napustili sinoćnju sjednicu nezadovoljni odlukom parlamentarne većine da se na zahtjev poslanika SDP-a sa dnevnog reda povuče razmatranje Zakona o potvrđivanju prava na prijevremenu starosnu penziju ostvarenu pod povoljnijim uslovima shodno Zakonu o službi u Oružanim snagama BiH.


Saša Janković: Vučić nema plan za Kosovo, rešenje se odlaže decenijama\nVesti Autor:FoNet30. avg. 202013:02 > 13:09\nDa je iza takvog, ili sličnog plana stala država Srbija, napisao je Janković na društvenim mrežama, „velike su šanse da bi on, kao jedino konkretno kompromisno rešenje, dobio i podršku najvažnijih sila“. Umesto toga Vučić nema plan, tvrdi Janković, „a srpska politika sastoji se u tome da se rešenje odlaže već decenijama, navodno u isčekivanju boljih vremena, a ona su svaki dan u Srbiji i za Srbiju sve gora“.\nOn ukazuje i da bi bila „velika greška“ da Vučić zaista odbije sastanak sa američkim predsednikom Donaldom Trampom, jer se eventualnom promenom na vrhu te zemlje sigurno neće promeniti cela američka spoljna politika. Zbog toga Vučićeva izjava, prema Jankovićevom uverenju, „služi samo za dizanje morala njegovim glasačima, i to onom neobaveštenom delu, ali bez osnova“.\nAleksandar VučićKosovoSaša Janković


Koliba Grza » Restoran\nRestoran kapaciteta 700 mesta je pravo mesto gde ćete proslaviti Vaš poslovni uspeh ili svadbu, dočekati Novu godinu, ali i pozvati Vaše prijatelje na poslovni ručak ili večeru.\nPrijatna atmosfera učiniće da restoran našeg Hotela bude mesto na kome ćete se potpuno opustiti i uživati u našoj domaćoj kuhinji sa lokalnim specijalitetima. Brižljivo odabrana jela sa posebnom pažnjom za Vas će pripremiti naši kuvari.\nUz restoran smo za naše goste opremili aperitiv bar. Toplo uredjen prostor sa zidanim kaminom, bogata i raznovrsna ponuda domaćih i stranih pića i vrhunska usluga, omogućiće Vam da se osećate prijatno i opušteno.Terasa\nKada to dopuštaju vremenske prilike, na raspolaganju je i velika terasa u sklopu Hotela. Ukoliko želite da uživate u pogledu na prirodu, uz dobar zalogaj i kapljicu, sigurni smo da je ovo pravo mesto za Vas.


Objavljeno: 11:41, 3. фебруара 2015.\nUGLJEVIK, Na visinu poslovnog rezultata poslovanja „Rudnika i Termoelektrane Ugljevik“ /RiTE/ u prošloj godini značajno će uticati neplansko produženje planiranog remonta, prouzrokovano kvarom na generatoru, u trajanju od 31 dan, što je predstavljalo izgubljenu proizvodnju od 156 gigavat časova i neostvareni prihod od 13 miliona KM.\nU saopštenju iz ovog preduzeća ističu da će „na poslovne rezultate u prošloj godini uticati i dodatni neplanirani troškovi turbo-generatora u iznosu od 1,0 miliona maraka“, kao i dodatne zakonske obaveze po osnovu Zakona o naknadama za korištenje prirodnih resursa u svrhu proizvodnje električne energije od 2,3 miliona maraka i Zakona o posebnom doprinosu za solidarnost od 0,3 miliona maraka.\n„Ukoliko se zaključno sa 28. februarom ove godine, eventualno, utvrdi da su rezultati poslovanja preduzeća negativni, oni, upkros svemu, sigurno neće biti na nivou kojim se spekuliše u pojedinim medijima, nego višestruko manji“, ističe se u saopštenju iz „RiTE Ugljevik“, povodom, kako su naglasili, neobjektivnog i neistinitog pisanja pojedinih nedobronamjernih medija o poslovanju ovog preduzeća.\nNapominjući da je ovo preduzeće, svjesno svoje uloge i značaja za privredu i stanovništvo Republike Srpske, uvijek bilo otvoreno za saradnju sa medijima, iz „RiTE“ Ugljevik podsjećaju da su u prethodnim godinama ostvarili izuzetno dobre proizvodne i poslovne rezultate, čemu su doprinijela kapitalna investiciona ulaganja u modernizaciju i revitalizaciju postrojenja i opreme.\n„Posebno naglašavamo da smo, prilikom realizacije ovih investicija imali značajno razumjevanje i podršku Elektroprivrede Republike Srpske, Ministarstva industrije, energetike i rudarstva i Vlade Republike Srpske“, navode iz ovog preduzeća.\n„RiTE Ugljevik“ je u 2013. godini izvršio raspodjelu ostvarene dobiti za poslovnu 2012. godinu u iznosu od 11.948.164 KM, od čega je za donacije dodijeljeno 1.194.816 KM /za socijalne pomoći i humanitarne svrhe, kulturu, obrazovanje i sport/.\nU 2014. godini „RiTE Ugljevik“ je izvršio raspodjelu ostvarene dobiti za poslovnu 2013. godinu u iznosu od 3.004.472 KM, od čega je za donacije dodijeljeno 300.447 KM.


Američki nosač aviona stigao u Split\nBeta\t 5. decembra 2015. 13:35\nAmerički nosač aviona USS Hari S. Truman uplovio je jutros u Brački kanal i usidrio se oko dva kilometra od splitske Gradske luke, gde će boraviti do 9. decembra, javila je agencija Hina.\nAmerički nosač ima nosivost 85 aviona i 20-tak helikoptera, dug je 333 metara, sa gazom od 12 metara i posadom od 4.922 člana, a kako je najavljeno, u poslepodnevnim satima biće organizovana poseta novinara tom bojnom brodu.\nNosač aviona USS Hari S. Truman u sastavu je američke Šeste flote sa sedištem u Napulju u Italiji, koja upravlja i učestvuje u nizu združenih pomorskih operacija, najčešće sa saveznicima i partnerima u Evropi i Africi.\nHrvatsko Ministarstvo odbrane ocenilo je da je poseta nosača aviona Hrvatskoj potvrda bliskih odnosa te zemlje i Sjedinjenih Američkih Država, kao pouzdanih partnera koji zajedno rade na uspostavljanju i održavanju sigurnosti i prosperiteta.\nU splitsku luku 2006. godine uplovio je nosač aviona USS Enterprajz, a Split su i ranije posećivali američki nosači aviona: u aprilu 1976. USS Saratoga i 1979. USS Amerika.


Početna » talibani » Page 2\nPiše: Beta-AP 22. 1. 2019.\nGazni: Vazdušni udari snaga SAD kao odgovor na napad talibana\nAmerički vojni avioni i helikopteri pokrenuli su vazdušne udare kako bi se suprotstavili talibanskom napadu na avganistansku provincijalnu prestonicu Gazni, gdje su u toku teške borbe pošto snage bezbednosti pokušavaju odbiti militante, prenosi Radio Slobodna Evropa.\nTalibani napali Gazni na istoku Avganistana, ima žrtava\nU napadu koji su rano jutros izveli talibani na grad Gazni na istoku Avganistana ima poginulih i ranjenih, saopštili su avganistanski zvaničnici, ne navodeći bilans žrtava, prenosi Radio Slobodna Evropa.\nBombaš samoubica ubio 20 osoba u Avganistanu\nBombaš samoubica iz organizacije Islamska država je danas na severu Avganistana ubio 20 osoba, uključujući komandanta talibana.\nAvganistan: Talibani prihvatili ramazansko primirje\nTrodnevno primirje između talibana i avganistanske vojske na kraju Ramazana, proglašeno je od strane talibana a nakon poziva avganistanskog predsednika Ašrafa Gania. Talibani su prvi put od 2001. prihvatili ponudu za ramazansko primirje.\nAvganistan: Objavljeno primirje na ramazanski Bajram\nAvganistanski predsednik Ašraf Gani objavio je danas privremeni prekid vatre povodom praznika Eid el Fitr koji označava kraj Ramazana, prenosi portal Radio Slobodna Evropa.\nTalibani u napadima u tri avganistanske provincije ubili 16 pripadnika bezbednosti\nTalibani su u napadima u tri avganistanske provincije ubili 16 pripadnika snaga bezbednosti, saopštile su danas avganistanske vlasti.\nTalibani pokreću novu ofanzivu, glavna meta američke snage\nTalibanski militaristi najavili su pokretanje nove ofanzive čije će mete biti američke snage i njihovi saveznici u Avganistanu, prenosi agencija Hina.\nViše od deset ljudi stradalo tokom vazdušnog napada u Avganistanu\nU vazdušnom napadu avganistanskih snaga na talibane u pokrajini Kunduz, na severu zemlje, pogođena je džamija i ubijeno je više od desetine ljudi, a među njima je mnogo civila, objavili su zvaničnici.\nGani nudi priznanje Talibana\nAvganistanski predsednik Ašraf Gani ponudio je da prizna Talibane kao legitimnu političku grupaciju u okviru procesa koji bi, kako je rekao, mogao da dovede do pregovora o okončanju rata, koji više od 16 godina razara zemlju.\nPiše: M. K. 28. 2. 2018.\nPoziv Talibanima na pregovore\nMinistri spoljnih poslova Pakistana i Avganistana su danas, posle sastanka uz posredništvo Kine, pozvali talibane da se pridruže mirovnih pregovorima.\nU napadu talibana na vojnu bazu u Avganistanu ubijeno je ili ranjeno 100 vojnika, prema procenama Ministarstva odbrane te zemlje, a među Avganistancima se čuju zahtevi za smenu ministara i šefova vojske\nPiše: Izvor: Sputnjik 23. 4. 2017.


NOVA FORMACIJA Stanković sa dva štopera i napadačkom taktikom u Liberecu - MaxBet Sport\nNOVA FORMACIJA Stanković sa dva štopera i napadačkom taktikom u Liberecu\nSPREMAN ZA ČEHE: El Fardu Ben (Foto: Starsport)\nProšla je Crvena zvezda u šesnaestinu finala Lige Evrope, a u četvrtak od 21.00 cas u Českoj se bori za bolji koeficijent, slavu i novac. Slovan Liberec ima sličan motiv i trener Dejan Stanković se odlučio za promenu formacije u Českoj.\nSledi povratak na igru sa dva štopera u poslednjoj liniji , a igraće standardni tandem, Nemanja Milunović i Miloš Degenek. Ispred kapitena Milana Borjana biće desni bek Milan Gajić ili možda Marko Gobeljić, a na levu stranu se vraća Milan Rodić.\nNa sredini terena ponovo će pored Sekua Sanoga da bude Njegoš Petrović. Odmorio se El Fardu Ben i spremio Mirko Ivanić, posle dve nedelje pauze i preskočene tri utakmice.\nPlan je da se napadne rival i ofanzivniju ulogu imaće Gelor Kanga, koji odlično poznaje protivnika sa kojim se nadmetao prethodne dve sezone u dresu Sparte iz Praga. U špicu je Dijego Falćineli, a ulogu “dzokera” sa klupe ponovo imaju Ričmond Boaci i Milan Pavkov.\nMoguci sastav: Borjan, Gajić (Gobeljic), Milunovic, Degenek, Rodić, Sanogo, Petrović, Ben, Ivanić, Kanga i Falćineli.\nTagovi:Dejan StankovićFK Crvena zvezdaFK Slovan LiberecLiga EvropeTop3\nPAKLENO Zvezda zna osam potencijalnih rivala za evropsko proleće… Sile! Dinamo najprimamljiviji\nZvezda stigla u Češku, fudbaleri odmah testirani na koronavirus


Kako je Barselona odustala od Jovića - Sportska centrala\n25 maj 2020. 10:26\nKatalonski list ,,Mundo deportivo“ izneo je danas razloge zbog kojih je Barselona odustala od dovođenja Luke Jovića.\nJović je minulog leta završio u Real Madridu, ali je i Barselona pomno pratila njegove igre iz Ajntahta, međutim, skatuti katalonskog giganta su se složili da srpski napadač nije profil koji je njima potreban i da se ne bi uklopio u sistem igre.\nNaime, sve je bilo odlučeno nakon utakmice Lige Evrope između Intera i Ajntrahata iz Frankfurta u Milanu, kada su Barsini skauti u likovima Pepa Segure, Erika Abidala i Ramona bili na ,,Đuzepe Meaci“ i videli kako Jović postiže pobedonosni gol za svoj tim.\nTo nije bilo dovoljno da uveri Barsin sportski sektor da je Jović pravi izbor za njih iako je okarekterisan kao sjajan finišer i neko ko bi im sigurno bio zalog za budućnost i nije im bio problem da plate otkupnu klaiuzulu za njega. Ono što je ,,zasmetalo“ trojici prisutnih predstavnika katalonskog kluba jeste statičnost srpskog fudbalera.\nJović je u ovoj sezoni La lige postigao dva pogotka na 24 odigrane utakmice, koje je uglavnom započinjao sa klupe. Nedavno je bio u centru zbivanja zbog povrede stopala, zbog koje će propustiti nastavak šampionata.\nZa njega su navodno zainteresovani brojni klubovi poput Arsenala, Milana, Čelsija…\nPet fubdalera Crvene zvezde je bilo zaraženo koronavirusom. Branko Jovičić, Njegoš Petrović, Marko Konatar i Marko Gobeljić su...


Istorija poslovanja rent a car agencija\nIznajmljivanje automobila je praksa koja potiče još iz antičkih vremena. Naravno, nisu se iznajmljivali automobili, već kočije, ali je princip ostao isti. Rentiranje automobila danas je uobičajena praksa. Ono što je malo poznato je istorija koja stoji iza ove čitave industrije. Čim su automobili postali dostupni, javila se ideja kod ljudi preduzetničkog duha o njihovom iznajmljivanju.


Postavljena mobilna stanica za merenje kvaliteta vazduha u Šapcu\nNa Spomen parku borbe i pobede u Čačku danas je odata pošta zrtvama u Drugom svetskom ratu koje su stradale prilikom prvom oslobođenja Čačka 1. oktobra 1941. Godine . Vence i cveće su položili predstavnici Gradskog odbora SUBNOR-a, Socijalističke partije i Društva za negovanje tradicije oslobodilačkih ratova Srbije do 1918. Godine .\nPrvog oktobra 1941. Godine Čačak je sa još nekoliko gradova iz zapadne Srbije bio u sastavu Užičke Republike i predstavljao slobodnu teritoriju u tada porobljenoj Evropi. Usled jake ofanzive neprijateljskih snaga Užička Republika je prestala da postoji i partizanski pokret se preselio na druge lokacije , podsetio je predsednik GO SUBNOR-a u Čačku Bole Lukić . Danas se sećamo boraca koji su svoj život dali u borbi za slobodu i koji su uvek bili na strani istine i pravde, poručio je Lukić prilikom odavanja počasti žrtvama.\nZa predstavnike Gradskog odbora Socijalističke partije u Čačku prvi oktobar se slavi kao Dan pobede nad okupatorom u Drugom svetskom ratu. Na Spomen parku borbe i pobede sahranjeno je oko 1200 žrtava koji su stradali u vojnom lageru u Čačku. Osim njih obeležje nas podseća i na poginule u okolini Gornjeg Milanovca i Dragačeva.\nSpisak dosadašnjih komentara za članak "Obeležen Dan prvog oslobođenja Čačka u Drugom svetskom ratu".\nMitropolit crnogorsko-primorski Amfilohije preminuo je u Kliničko-bolničkom centru Crne Gore, objavljeno je na sajtu Mitropolije. "U petak 30. oktobra 2020. godine u 8:20 časova, u Kliničko-bolničkom Centru Crne Gore, posle primanja Svete Tajne… [...]\nIdeja srednjoškolki iz Guče o plasiranju uređaja koji omogućava povlastice pri registraciji vozila tako što meri pređeni put i broj osoba u vozilu, osvojila je prvo mesto na regionalnom takmičenju srednjoškolaca jugozapadne Srbije… [...]\nSpisak dosadašnjih komentara za članak "Obeležen Dan prvog oslobođenja Čačka u Drugom svetskom ratu". Podelite vaše mišljenje sa nama. Pošaljite komentar klikom na dugme - napišite komentar.


Predsednik vlade Aleksandar Vučić pozvao je danas građane Srbije da ne putuju na teritoriju Turske, navodeći da Srbija ne može da garantuje bezbednost svojim građanima u toj zemlji.\nMandatar poziva građane Srbije da ne idu u Tursku\n"Svi koji žele da se prijave, neka to urade, šaljemo sutra avion po građane u Istanbul", rekao je Vučić.\nAmbasador Srbije: Situacija u Turskoj se polako smiruje, nema stradalih iz Srbije\n"I kad vam se bude činilo da je sasvim jasno, pitanje je kako će stvari da se odvijaju", rekao je Vučić i dodao da Srbija ne može da garantuje bezbednost, iako su u Turskoj i srpski konzul i ambasador.\n"Nemojte da nasm se dešavaju stvari kao u Tunisu", rekao je Vučić.\nOn je pozvao građane da letuju u Srbiji, jer je najbezbednije.\n"Najsigurniji ste u Srbji, nema mesta u Evorpi u kojme u ovom trenutku možete biti sigurni. Ne kažem da smo najsigurniji, ali nema sigurnijih od nas. Ne mogu da teram nikoga ni na šta, ali nećemo da preuzimamo odgovonost za bilo koga ko putuje u Tursku."\nVučić kaže i da Srbija želi da Turska prevlada probleme, uspostavi demokratski poredak, mir i stabilnost jer je to od značaja za Tursku, Bliski istok, Evropu i Srbiju.\nMandatar Aleksandar Vučić i ambasador Turske u Srbiji Mehmet Bozaj\n"Uvereni smo da će Turska kao velika zemlja imati snage da se tako ponaša u budućnosti i provede u delo volju turskog naroda", rekao je Vučić na konferenciji za novinare u Beogradu.\nVučić je jutros i noćas razgovarao sa ambasadorom Turske u Beogradu Mehmetom Bozajem povodom pokušaja vojnog udara u toj zemlji.\nO događajima u Turskoj bilo je reči i na jutrošnjoj sednici Biro za koordinaciju službi bezbednosti Srbije.\nU Srbiji nema nemira i pučeva\nVučić je rekao i da danas da ima onih koji bi se radovali neredima i pučevima, ali da u Srbiji nema ničeg sličnog.\nOdgovarajući na pitanje novinara kako komentariše to da bi se neki verovatno radovali kada bi se u Srbiji dogodio vojni puč, Vučić je rekao da se to neće dogoditi.\n"To tako mali Đokica zamišlja, pa pomisle da mogu svašta. Nema u Srbiji ničeg sličnog, niti bih to ikada Srbiji poželeo", rekao je Vučić.\nOn je dodao da takve poruke nisu iznenađenje za njega.\n"To što se tome raduju i nadaju dovoljno govori koliko dobro žele Srbiji", rekao je Vučić.\nPovećan broj uniformisanih na određenim mestima u Srbiji\nPovodom poslednjih dešavanja u Francuskoj i terorističkog napda u Nici u Francuskoj i bezbednosti u Evropi i regionu, Vučić je rekao da će Srbija preduzeti dodatne mere kako bi iskontrolisala situaciju. Ujedno je poručio da neće dozvoliti nijedan napad na građane muslimanske veroispovesti.\nOn je naveo da će građani Srbije u narednom periodu na određenim mestima moći da vide više uniformisanih lica sa službenim psima, poručujući da domaće službe rade sve što mogu da zaštite bezbednost i sigurnost građana Srbije.\n"Videćete nešto veći broj uniformisanih lica na određenim mestima, ali to je naš zalog za veću sigurnost i bezbednost i da ljudi mogu da se osećaju sigurno u svojoj zemlji", istakao je Vučić.\n"To naravno ne možete da predvidite, slušam razne gluposti u Srbiji i van kako je kriva ona ili ova služba za kamion u Nici, pokažite mi tu službu koja sa tim može da se izbori ili sa samoubicama na turskom aerodromu. To je gotovo nemoguće, ali sve što možemo da kontrolišemo kontrolišemo i činimo sve da gradjanima Srbije osiguramo bezbednost i sigurnost", istakao je Vučić.


Zero-day ranjiva tačka koju eksploatiše Stuxnet i dalje pretnja za korisnike Zero-day ranjiva tačka koju eksploatiše Stuxnet i dalje pretnja za korisnike – Personal magazin\nZero-day ranjiva tačka koju eksploatiše Stuxnet i dalje pretnja za korisnike\nKompanija Kaspersky Lab predstavila je svoje istraživanje „Upotreba operativnog sistema Windows i njegove ranjive tačke“, koje je sprovela u leto 2014. Prema ovom istraživanju, ranjivost CVE-2010-2568 otkrivena je 2010. godine,…\nKompanija Kaspersky Lab predstavila je svoje istraživanje „Upotreba operativnog sistema Windows i njegove ranjive tačke“, koje je sprovela u leto 2014. Prema ovom istraživanju, ranjivost CVE-2010-2568 otkrivena je 2010. godine, u isto vreme kada i ozloglašeni Stuxnet crv. Malverski program koji eksploatiše ovu ranjivost još uvek je rasprostranjen i predstavlja pretnju korisnicima: 19.000.000 korisnika naišlo je na njega u vremenskom periodu od osam meseci, od novembra 2013. do juna 2014. godine.\nCVE-2010-2568 je prečica koja upravlja greškom u Windows-u, omogućujući napadačima da pokrenu proizvoljan DLL fajl bez korisnikovog znanja. Ova ranjiva tačka utiče na operativne sisteme Windows XP, Vista i Windows 7, kao i na Windows Server 2003 i 2008. Najpoznatiju eksploataciju ove ranjivosti izvršio je Stuxnet – crv otkriven u junu 2010. godine, ozloglašen zbog toga što je navodno doveo do fizičkog uništenja uranijumske opreme u nuklearnim postrojenjima u Iranu.\nVeć u jesen 2010. godine, Microsoft je objavio sigurnosno ažuriranje koje je popravilo ovu ranjivu tačku. Uprkos tome, sistemi za detekciju kompanije Kaspersky Lab još uvek registruju milione slučajeva u kojima je primećeno kako malver eksploatiše ovu ranjivu tačku. Gledano od države do države, slučajevi malvera koji ciljaju na ovu ranjivu tačku u periodu od novembra 2013. do juna 2014. godine najčešće su primećeni na kompjuterima korisnika iz Vijetnama (42,45%), Indonezije (9,43%), Brazila (5,52%) i Alžira (3,74%).\nGeografska distribucija svih registrovanih CVE-2010-2568 detekcija\nIsto istraživanje ukazuje na to da su Vijetnam, Indija i Alžir u isto vreme na listi zemalja sa najvećim brojem detekcija CVE-2010-2568 ranjivosti, i na listi vodećih zemalja po broju korisnika koji još uvek koriste Windows XP. Upravo taj operativni sistem na prvom je mestu što se tiče detekcije CVE-2010-2568 ranjivosti: 64,19% detekcija prijavljene su sa kompjutere koji rade na Windows-u XP. Windows 7, trenutno najviše korišćen u svetu, na drugom je mestu sa 27,99% detekcija. Potom slede Windows Server 2008 i 2003 sa po 3,99%, odnosno 1,58%.\nEksperti iz kompanije Kaspersky Lab posebno bi želeli da naglase da u ovom specifičnom slučaju, veliki broj detekcija ne znači nužno veliki broj napada. Zbog neobičnog načina na koji je ova ranjivost eksploatisana, nemoguće je precizno razlikovati slučajeve kada su proizvodi kompanije Kaspersky Lab zaštitili od stvarnih napada koji su uključivali malver koji eksploatiše CVE-2010-2568 od slučajeva kada su samo otkrili ranjive prečice koje su automatski generisane od strane specifičnog crva.\nVeliki broj detekcija CVE-2010-2568 svedoči da u svetu još uvek postoji veliki broj kompjutera podložnih napadima malvera koji eksploatiše ovu ranjivost. Eksperti iz kompanije Kaspersky Lab pretpostavljaju da je većina ovih detekcija poreklom iz loše održavanih servera koji se ne ažuriraju redovno ili nemaju sigurnosno rešenje; moguće je da u takvim serverima postoji crv koji koristi malver za eksploatisanje ove ranjive tačke.\n„Jasno je da ovakva situacija stvara stalan rizik od malverskih infekcija u organizacijama gde takvi ranjivi serveri i dalje funkcionišu“, kaže Vjačeslav Zakorževski (Vyacheslav Zakorzhevsky), glavni u timu za istraživanje ranjivosti u kompaniji Kaspersky Lab. „Zbog toga, apelujemo na korporacijske IT menadžere da posvete više pažnje ažuriranosti softvera na korporacijskim kompjuterima i da upotrebe adekvatan alat za zaštitu od sajber-pretnji.“\nDa bi se rizik od napada koji uključuju ranjivosti sveo na minimum, eksperti kompanije Kaspersky Lab preporučuju korisnicima da redovno ažuriraju svoj softver, da brišu nekorišćeni softver i da upotrebe pouzdano sigurnosno rešenje koje je opremljeno tehnologijom za neutralisanje napada eksploatisanja.\nNa primer, Automatic Exploit Prevention kompanije Kaspersky Lab u mogućnosti je da se bori sa pokušajima eksploatisanja trenutno nepoznatih softverskih slabih tačaka zahvaljujući heurističkoj detekciji, a njena efikasnost potvrđena je od strane nezavisnih istraživača. Ova tehnologija je sastavni deo proizvoda za privatnu i poslovnu upotrebu kompanije Kaspersky Lab kao što su Kaspersky Internet Security Multi-Device, Kaspersky Small Office Security i Kaspersky Endpoint Security for Business.\nZero-day ranjiva tačka koju eksploatiše Stuxnet i dalje pretnja za korisnike was last modified: August 8th, 2014 by Redakcija\nNovi IBM SyNAPSE čip bi mogao da započne eru ogromnih neuronskih mreža\nZakrivljeni Sony BRAVIA S90 televizori


Foto: zionlw10 / Instagram\nJedan od najvećih srednjoškolskih talenata, 17-godišnji košarkaš Zion Vilijamson je u noći između subote i nedelje, u TV prenosu, javno odabrao koledž za koji će nastupati narednih godina.\nMomak poznat po neverovatnim zakucavanjima studiraće na čuvenom Djuku.\nOn je pred kamerama ESPN-a birao između nekoliko koledža, a prema analitičarima najbliži je bio Djuku, Kentakiju i Klemsonu.\nZion je visok 201 centimetar i ima čak 123 kilograma, a 6. jula ove godine proslaviće 18. rođendan. Predviđa mu se blistava NBA karijera i smatra se da je najveći talenat koji se pojavio još od Lebrona Džejmsa.\nIgra na poziciji tri i glavne karakteristike su mu snaga, izuzetne fizičke predispozicije, blokade i atraktivna zakucavanja.


Severna Koreja odbacila optužbe o sajber napadu\nSeverna Koreja saopštila je da su američke optužbe da je ta zemlja odgovorna za sajber napad programom rensomver "ozbiljna politička provokacija", prenosi Beta.\nMinistarstvo spoljnih poslova Severne Koreje odbacilo je optužbe, navodeći da ta zemlja neće tolerisati "bezobzirne" tvrdnje SAD.\nSevernokorejski zvaničnici najavili su odmazdu, ali nisu precizirali kako će odgovoriti na optužbe.\nAdministracija predsednika Donalda Trumpa u utorak je optužila Severnu Koreju da je odgovorna za sajber napad programom rensomver koji je u maju pogodio stotine hiljada kompjutera u svetu.To je prvi put da SAD zvanično tvrde da je Severna Koreja "direktno odgovorna" za napad.\nSavetnik za državnu bezbednost američkog predsednika Tom Bosert naveo je da je za sajber napad direktno odgovoran Pjongjang i da će za to odgovarati.\nAdministracija SAD je odgovornost Severne Koreje utvrdila na osnovu dokaza koje su potvrdile i druge zemlje i privatne kompanije, uključujući Veliku Britaniju i Majkrosoft.\nBosert je dodao da će administracija Donalda Trampa nastaviti da koristi "strategiju maksimalnog pritiska" kako bi sprečila Pjongjang da organizuje napade, "sajber ili druge".


BRNABIĆ: Čeličnom pesnicom ću uništiti korupciju!\nBrnabić je na međunarodnoj konferenciji “Glasna Pištaljka: Uzbunjivači i novinari protiv korupcije” navela da je da su uzbunjivači važni i hrabri, te da je obaveza države u društva da ih zaštiti i podrži.\n– Zakon o zaštiti uzbunjivača primenjuje se od 1. juna 2015. godine i do sada imamo 274 predmeta koji se vode po ovom zakonu i taj broj se povećava – navela je premijerka i dodala da je to jedan od najboljih evropskih zakona u ovoj oblasti.\n– Borba protiv korupcije treba da bude bespoštedna, a u narednom periodu država će nastaviti da podržava i uzbunjivače i da se bori protiv korupcije – rekla je Brnabić.\n– Sloboda medija je pojedinačna sloboda svakog novinara – rekao je on i poručio da se mora uspostaviti valjana i celovita platforma koja bi štitila novinare.\n– Slobodan čovek ne može biti onaj ko nema rešeno egzistencijalno pitanje – naglasio je Pašalić i naveo da bi, poput institucije zaštitinika građana, i novinari mogli biti zaštićeni Ustavom budući da raspolažu informacijima koje su ključne za ekonomski rast i opstanak društva.


Špirić na sjednici Upravnog odbora PIC-a konstatovao da je stanje u BiH značajno bolje - Klix.ba\n27.2.2008. u 13:02\nPredsjedavajući Vijeća ministara BiH Nikola Špirić konstatovao je da je stanje u BiH sada značajno bolje u odnosu na situaciju koja je vladala u vrijeme prošlog zasjedanja Upravnog odbora Vijeća za implementaciju mira (PIC).\nObraćajući se danas, na sjednici Upravnog odbora PIC-a u Briselu, Špirić je rekao da je rad Vijeća ministara rukovođen dvjema osnovnim idejama - daljnjoj integraciji BiH u Evropsku uniju i njenom punopravnom članstvu u NATO-u.\n„Bosna i Hercegovina je 4. decembra 2007. godine parafirala Sporazum o stabilizaciji i pridruživanju. Vijeće ministara je vrlo ozbiljno shvatilo obaveze koje proizilaze iz tog čina“, naveo je Špirić.\nU vezi s reformom policije on je informirao Upravni odbor PIC-a da je na bazi Mostarske deklaracije o reformi policije i Akcionog plana za provođenje reforme policije, Vijeće ministara 14. februara utvrdio i u parlamentarnu proceduru uputio Prijedlog zakona o Direkciji za koordinaciju policijskih tijela i o agencijama za podršku policijskoj strukturi BiH i Prijedlog zakona o nezavisnim i nadzornim tijelima policijske strukture BiH.\n„Oba zakona su u prvom čitanju usvojena u Predstavničkom domu i Domu naroda Parlamentarne skupštine BiH. Očekujem da bi zakoni u drugom čitanju mogli biti na dnevnom redu sjednice Predstavničkog doma 5. marta “, rekao je Špirić.\nOn je naglasio da je svaka reforma pitanje procesa, a ne trenutka. „Apelovao sam na sve izabrane nosioce vlasti da između idealnog zakonodavstva i daljnjih integracija izaberu ovo drugo“, dodao je Špirić.\nOcijenio je da je o pitanju daljnjih integracija potreban što širi konsenzus, ali da niko nema pravo da zaustavi procese, a BiH prokocka priliku koju joj je Brisel pružio. Izrazio je optimizam da će razum i odgovornost prevladati i oba zakona biti usvojena i u drugom čitanju.\n„Apelujem i na vas da ohrabrite one političke opcije koje su izrazile nedoumice, jer je jasno da dva zakona ne predstavljaju reformu policije, ali je još jasnije da oni predstavljaju onaj prvi korak koji nam više neće dozvoliti vraćanje unazad“, poručio je Špirić.\nKonstatovao je da je napredak u reformi javne uprave, što je primijećeno i u izvještaju Evropske komisije i na RPM sastanku, koji je održan u Sarajevu prošle sedmice.\n„Zajednička platforma o principima i načinu provođenja Akcionog plana 1 Strategije reforme javne uprave je potpisana u julu prošle godine. Platforma osigurava političke i operativne uslove za provođenje ove reforme“, podsjetio je predsjedavajući Vijeća ministara BiH.\nPrema zajedničkoj platformi, svaki nivo vlasti je imenovao predstavnike za rad u nadzornim timovima po pojedinim reformskim oblastima. Formirano je ukupno sedam timova.\nŠpirić je naveo da je Memorandumom o razumijevanju za uspostavljanje Fonda za reformu javne uprave između donatora i izvršnih vlasti u BiH uspostavljen Fond za reformu javne uprave kao instrument finansijske podrške u njenom provođenju.\nNaveo je da je Upravni odbor odobrio dva projektna prijedloga iz oblasti institucionalnih komunikacija, čime je Fond formalno postao operativan.\n„Kancelarija je razvila instrumente i mehanizme za prikupljanje podataka i pripremila prvi monitoring izvještaj o napretku reforme, koji će kvartalno biti ažuriran i dostavljen Vijeću ministara BiH“, kazao je Špirić.\nOn je naglasio opredijeljenost i za unapređenje saradnje s Haškim tribunalom.\n„Činimo sve što možemo i s tim ciljem smo na Vijeću ministara donijeli niz odluka važnih za rješavanje ovog pitanja“, istakao je Špirić. Napomenuo je da je na RPM sastanku, koji je održan u Sarajevu prošle sedmice, zaključeno da je situacija na ovom polju zadovoljavajuća.\nPredsjedavajući Špirić je podvukao da osnovni programski cilj Vijeća ministara, osim daljnjeg napredovanja ka EU integracijama, jeste i punopravno članstvo u NATO-u.\n„I u tom segmentu smo u prethodnom periodu činili sve što možemo. Na sjednici Vijeća ministara 14. februara 2008. godine usvojili smo Sporazum o pokretnoj vojnoj imovini, prezentacijski dokumenat IPAP-a i Zakon o zaštiti ljudi i materijalnih dobara od prirodnih i drugih nesreća. Vjerujem da će ovo biti dovoljno da se BiH približi bar za još jednu stepenicu više punopravnom članstvu u NATO-u, na samitu u Bukureštu“, naveo je Špirić.\nOn je informirao PIC da je Vijeće ministara BiH utvrdilo i niz drugih bitnih prijedloga zakona, kao što su Zakon o budžetu, Zakon o izmjenama i dopunama Zakona o krivičnom postupku BiH, Zakon o lijekovima i drugim medicinskim sredstvima, Zakon o plaćama i naknadama zaposlenih u institucijama BiH, kao i Zakon o fiskalnom vijeću.\nKada je riječ o obrazovanju, on je naveo da je donesena Odluka o usvajanju dokumenata potrebnih za daljnje provođenje Bolonjskog procesa u BiH, Odluka o početku rada i utvrđivanju sjedišta Centra za informiranje i priznavanje dokumenata iz oblasti visokog obrazovanja, Odluka o početku rada i utvrđivanju sjedišta Agencije za razvoj visokog obrazovanja i osiguranje kvaliteta i Odluka o početku rada i utvrđivanju sjedišta Agencije za predškolsko, osnovno i srednje obrazovanje.\nPredsjedavajući Vijeća ministara podsjetio je i da je s entitetskim premijerima i gradonačelnikom Brčko Distrika potpisao Memorandum o razumijevanju, kojim je uspostavljena Konferencija ministara obrazovanja u Bosni i Hercegovini kao stalno i najviše savjetodavno tijelo u ovom domenu. Uspostavljanje ovog tijela i njegovo uspješno funkcioniranje dat će jači podsticaj aktivnostima svih organa, institucija i tijela u koordinaciji obrazovnog sektora u BiH.\nPredsjedavajući Špirić je rekao da su u radu Vijeća ministara visoko na listi prioriteta rješavanje pitanja statusa državne imovine, privlačenja stranih investicija, razvoja ekonomije, popisa stanovništva, strategije za borbu protiv korupcije i okvirne strategije zapošljavanja.\nOn je konstatovao da je ovih dana veoma aktuelno pitanje budućnosti Ureda visokog predstavnika.\n„U BiH se trenutno vode razne polemike u vezi s tim pitanjem, koje su stvorile jednu nerealnu, vještačku sliku da je jedna strana prijatelj OHR-a, a druga, navodno, neprijatelj OHR-a, što je apsurdno. Mislim da bi najrealnije bilo izvršiti detaljnu procjenu, sagledati šta i koliko je BiH postigla u prethodnom periodu i ocijeniti da li je zrela za sljedeću fazu. Ubijeđen sam da jeste“, stav je predsjedavajućeg Vijeća ministara BiH.\nOn je još jednom ponovio neophodnost stalnog unutrašnjeg dijaloga praćenog kompromisom da bi sva otvorena pitanja u BiH bila riješena.\nPredsjedavajući Špirić apelovao je na PIC da podrži BiH na njenom daljnjem putu ka EU integracijama. Podsjetio je da je BiH jedina zemlja u Evropi koja je paraleno vodila tri izuzetno teška i zahtjevna procesa: obnovu ratom uništene zemlje i uspostavljanje povjerenja između, do jučer, triju zaraćenih strana; proces tranzicije i proces integracije u evroatlantske tokove.\nŠpirić je naglasio važnost što skorijeg potpisivanja Sporazuma o stabilizaciji i pridruživanju.\n„Kao što sam to već više puta rekao, poslije Dejtonskog mirovnog sporazuma, to je najvažniji sporazum za BiH, koji bi trebalo da probudi sve kreativne potencijale i osigura da izađemo iz ponekad jalovih i histeričnih političkih nadmudrivanja u BiH“, zaključio je Špirić.\n27.02.2008. u 13:05\n27.02.2008. u 12:55


Ministar Dačić u Hagu razgovarao sa šefovima diplomatija Holandije, Bangladeša, Ukrajine, Južne Koreje i Australije\nPredsedavajući OEBS-u, prvi potpredsednik Vlade Srbije i ministar spoljnih poslova Ivica Dačić učestvovao je danas na Globalnoj konferenciji o sajber prostoru koja se održava u Hagu.\n„Tema sajber bezbednosti je svakako veoma aktuelna u svetu i procenjuje se da je to jedna od najvećih opasnosti modernog sveta. A i pored pogodnosti koje informaciono-komunikacione tehnologije pružaju, pre svega za razmenu informacija i ideja i razvoj ekonomije, postoji jedna velika opasnost što se tiče bezbednosti, bilo da je reč o kriminalu, o terorizmu ili narušavanju privatnosti ljudi. U tom smislu je važno napraviti sisteme za sprečavanje opasnosti sa kojima je svaka moderna zemlja danas suočena. Zato su ovakve konferencije veoma korisne. Ja kao predsedavajući OEBS-u imam i taj zadatak da pripremimo taj drugi set mera za izgrađivanje međunarodnog poverenja, pošto je OEBS jedina organizacija koja ima saglasnost svih zemalja članica oko toga koje mere treba preduzimati. Mi se spremamo za ministarski sastanak u Beogradu i spremamo taj drugi paket mera koji će biti usvojen u decembru", istakao je ministar Dačić.\nŠef srpske diplomatije je danas imao i brojne bilateralne sastanke, sa svojim kolegama, ministrima spoljnih poslova Holandije, Bangladeša, Ukrajine, Australije i Južne Koreje.\n„Sa domaćinom, ministrom spoljnih poslova Holandije razgovarao sam o našim bilateralnim odnosima, o njegovoj poseti Srbiji i podršci našim evrointegracijama. Holandija sa Srbijom ima jako uspešnu saradnju u oblasti poljoprivrede i mi mislimo da ta spoljnotrgovinska razmena, koja iznosi oko 380 miliona evra, može da bude povećana u budućnosti.\nSa ministrom spoljnih poslova Bangladeša razgovarao sam namenski u želji da se obnove naši dobri tradicionalni odnosi koji datiraju još iz vremena Tita. Već više od 20 godina nije bilo naše međusobne saradnje. Bangladeš je prijateljska zemlja koja nije priznala jednostrano proglašenu nezavisnost Kosova i Metohije i iskoristio sam priliku i pozvao ministra da dođe u posetu Srbiji", izjavio je ministar.\nŠef srpske diplomatije razgovarao je danas i sa ministrom spoljnih poslova Ukrajine Pavlom Klimkinom. „Imajući u vidu da je tema Ukrajine na žalost jedna od glavnih tema sa kojom se suočavamo kao predsedavajući OEBS-u, oni visoko cene doprinos koji Srbija, kao predsedavajuća, pruža. Dogovorili smo se da u junu posetim Ukrajinu, a veoma se pozitivno ocenjuje i razvoj naših bilateralnih odnosa, razgovor premijera Vučića sa ukrajinskim predsednikom Porošenkom. Mi ćemo nastaviti da vodimo računa da na veoma izbalansiran način predsedavamo OEBS-u", izjavio je danas u Hagu ministar.\nŠef srpske doplomatije susreo se i sa ministrima spoljnih poslova Južne Koreje i Australije sa kojima je razgovarao o unapređenju bilateralne saradnje. Ministar Dačić rekao je da očekuje da ministrarska spoljnih poslova Australije dođe u na ministarski savet u Beograd.\nKljučne reči: Australija Bagladeš Ukrajina Holandija Ivica Dačić


Riješen saobraćajni pristup firmama u industrijskoj zoni Rajlovac - Privredna štampa\nRiješen saobraćajni pristup firmama u industrijskoj zoni Rajlovac\nNačelnik Općine Novi Grad Sarajevo Semir Efendić i ministar privrede Kantona Sarajevo Muharem Šabić sa saradnicima i predstavnicima privrednih subjekata obišli su danas obnovljenu sabraćajnicu u ulici Rajlovačka cesta u industrijskoj zoni Rajlovac, nakon čega je održan sastanak sa privrednicima, u prostorijama firme Messer.\nRadi se veoma značajnoj cesti, koju koristi više od 20 privrednih subjekata koji zapošljavaju nekoliko stotina osoba, a koja je više od deset godina bila u lošem stanju. Ovaj krak Rajlovačke ceste od strateškog je značaja za poslovnu zonu Rajlovac, najveću u Kantonu Sarajevo i povezivanje sa poslovnim zonama Telalovo polje i Bačići.\n„Urađena je temeljita rekonstrukcija saobraćajnice dužine blizu jednog kilometra i širine šest metara. Obradovali smo privrednike sa ovog prostora, obzirom da oni dugo godina rade u teškim uslovima, a cesta je bila dotrajala pogotovo u periodu dok se nije uradila sanacija vodovodne mreže. Nakon što je prije dvije godine završena sanacija vodovodne mreže, krenulo se u projektovanje sanacije ceste sa svim instalacijama, tako da na njoj ne bi trebalo biti više nikakvih prokopavanja. Ovdje rade velike firme sa puno zaposlenih i nama je značajno da su dobili bolje uslove rada“, rekao je načelnik Efendić.\nMirza Sabljica, direktor Teknoxgroup BH kazao je ovom prilikom da su dugo čekali na sanaciju saobraćanice, ali da je inicijativom Općine i privrednika projekat uspješno završen.\n„Obnovljena saobraćajnica je od izuzetnog značaja, jer većina kompanija radi sa robom koja zahtjeva transport teških tereta. Do sada smo imali oštećenja na vozilima, a sada ćemo imati bez problema transportnu komunikaciju kako za teretna, tako i za putnička vozila. Uz to otvoren je prostor za dalja ulaganja“, izjavio je Sabljica.\nMinistar Šabić istakao je značaj ovog projekta za industrijsku zonu Rajlovac. „Zajedno sa Općinom Novi Grad Sarajevo uložili smo nešto više od 600.000 KM u infrastrukturu u poslovnoj zoni Rajlovac. Ove godine usvojen je Program raspodjele 2,5 milona KM za infrastrukturne radove u poslovnim zonama u KS-u. Svi ekonomski parametri u KS rastu i to je jedan od razloga zašto mi odlučujemo da direktno ulažemo u realni sektor“, rekao je ministar Šabić.\nU planu je da se ova saobraćajnica u narednom periodu poveže sa velikim prstenom oko autoputa kroz Rajlovačko polje, čime će cijeli Rajlovac dobiti kvaliteno riješenu saobraćajnu komunikaciju.\nTakođer, uskoro će početi sanacija sabraćajnice koja prolazi pored autopijace prema industrijskoj zoni Rajlovac, a u pripremi je zajedno sa Ministarstvom privrede KS i sanacija ulice u industrijskoj zoni Bačići, koja je dosta oštećena i stvara velike probleme privrednim subjektima.\nRanije je u ovoj ulici urađena sanacija kompletne vodovodne mreže, a u toku je postavljanje priključaka za objekte nakon čega će se krenuti u njenu sanaciju, tako da će se nakon mnogo godina na kvalitetan način riješiti saobraćajni pristup firmama koje ovdje djeluju.\nIndustrijska zona RajlovacOpćina Novi Grad\nSindikati Željeznica RS-a zaprijetili štrajkom upozorenja i protestima\nPredstavnici sindikata Željeznica Republike Srpske (ŽRS) najavili su za 13. juni štrajk upozorenja, a nove proteste 20. juna. Nezadovoljni…\nSamsung Electronics uvodi standarde na tržištu dodatne opreme za TV uređaje\nSamsung Electronics, vodeći svjetski proizvođač TV uređaja, je predstavio dodatnu opremu za QLED TV aparate- jedinstvene TV stalke i vlastite…\nOdobren Nacrt zakona o boravišnoj taksi u FBiH\nPredstavnički dom Parlamenta Federacije Bosne i Hercegovine odobrio je juče Nacrt zakona o boravišnoj taksi. Predlagač, Federalna vlada, navodi…\nSlovenija je do sada u BiH uložila 468 miliona eura\nOkončana sjednica Predstavničkog doma, poslanici ukazali na težak položaj IGA-e


Tidal wave – Izlozba fotografija Sonje Zugic – Plezir\nKulturaApril 25, 2018\nTidal wave – Izlozba fotografija Sonje Zugic\nPlima označava variranje u nivou mora uzrokovano gravitacionim privlačenjem sunca i meseca. Mesec pokušava da privuče što bliže sve na Zemlji, ali Zemlja se opire i uspeva da zadrži gotovo sve, osim vode – vode koja nas okružuje i vode u nama. Svakog dana smenjuju se dve plime i dve oseke. Plima se poklapa sa tenutkom kada mesec dostiže najvisu tačku na nebu – mesečev zenit. Serija fotografija nastala je u Maroku, na obali Atlantika kao rezultat posmatranja Okeana – njegovog disanja, isijavanja, prelivanja, subjektivno nijansiranih osećanjima autora.\nTAGS: izlozba fotografijaPlezirPlezir magazinSonja Zugic


Usluge interneta u doba pandemije | SHARE FoundationSHARE Foundation\nSHARE Fondacija poziva domaće provajdere da obezbede dostupnu vezu svim korisnicima, bez obzira da li su izmirili račune u vreme vanrednog stanja: Internet je sastavni deo kritične infrastrukture i u Srbiji * RIPE NCC apelovao da se internet i hosting usluge bezuslovno pružaju svima\nUsled vanrednog stanja i mera fizičkog distanciranja, ogroman deo našeg svakodnevnog života preneo se u onlajn okruženje. Neki segmenti upotrebe interneta ispostavljaju se kao vitalni u vreme pandemije. SHARE Fondacija stoga poziva provajdere i operatore u Srbiji da budu na visini zadatka i obezbede nesmetan protok na mreži i dostupnu vezu svima, bez obzira na (ne)izmirene račune.\nPodaci govore da mlađe i srednje generacije u Srbiji vesti najčešće prate preko svojih pametnih telefona i kompjutera. Zato je nesmetan pristup internetu od vitalnog značaja za pravovremeno informisanje u kriznim vremenima.\nZatvaranje škola i fakulteta nije prenelo nastavu samo na javni televizijski servis – već i u Gugl učionice, Majkrosoft timove i na razne druge platforme za zajednički rad, kao i na mejlove i čet aplikacije. Nastavnici širom Srbije komuniciraju sa učenicima, roditeljima i školskom administracijom uz pomoć interneta. Tako se stabilna internet veza pokazala kao nužna za učešće u nastavi i drugim školskim aktivnostima.\nMnogi od nas prešli su na rad od kuće, svuda gde je to moguće. U kućnim uslovima, pristup internetu neophodan je za svakodnevne sastanke i zajednički rad sa kolegama, dogovor sa klijentima ili slanje obavljenog zadatka.\nIzolacija i fizičko udaljavanje od prijatelja i porodice predstavlja ozbiljan rizik za psihičko zdravlje u vreme pandemije. Svakodnevno druženje sa rođacima i prijateljima u inostranstvu, drugom gradu u Srbiji, pa čak i drugom kvartu u istom gradu, razmena iskustava i zajedničkih uspomena, obaveštavanje i koordinacija pomoći u komšiluku – nemerljivo su efikasniji preko interneta.\nKonačno, mogućnost praćenja kulturnih programa takođe je sastavni deo kritične infrastrukture u doba pandemije. Mnogi svetski i domaći muzeji otvorili su svoja virtuelna vrata za onlajn posetioce, pozorišta objavljuju integralne snimke predstava, a na internetu su dostupna i nebrojena predavanja, koncerti, izložbe.\nRegionalni internet registar za Evropu, Bliski istok i delove srednje Azije, RIPE NCC, već je uputio apel za održavanje internet usluga. RIPE NCC je od provajdera i operatora zatražio da se u vreme kada se vitalno oslanjamo na internet, usluge interneta ili hostinga ne prekidaju zbog neplaćenih računa, te da u doba krize kompanije održavaju internet konekcije tako da budu dostupne svima kojima je to neophodno.\nU Srbiji su pojedini operatori samo starije korisnike rasteretili obaveza. Tako SBB tokom vanrednog stanja neće isključivati usluge penzionerima zbog neplaćenih računa, niti će im naknadno obračunavati kamate na zakasnela plaćanja. Slično, MTS je najavio da tokom pandemije svoje usluge neće isključiti licima starijim od 65 godina. Kompanija VIP je svojim korisnicima omogućila korišćenje popularnih aplikacija bez naplate do kraja juna ove godine, dok svi korisnici mogu besplatno pristupati sajtu RTS Planeta, posebnom portalu za praćenje informacija o zarazi covid19.rs, te pozivati brojeve telefona epidemioloških službi i Nacionalnog kontakt centra COVID-19.\nŠirom sveta, u razvijenim i u zemljama u razvoju, provajderi internet usluga već su preduzeli različite akcije za korisnike, od suspenzije redovnog plaćanja i neobračunavanja kamate, do besplatnog ustupanja alata i opreme.\nProvajderi u Kaliforniji su, u saradnji sa državom, obezbedili građanima besplatan internet za početni period korišćenja, kao i odlaganje plaćanja bez gašenja interneta. Slična situacija je i u Bostonu, gde provajderi nude besplatan pristup internetu uglavnom na 60 dana. U Filadelfiji, Comcast kompanija omogućila je besplatan pristup nacionalnoj mreži Xfinity WiFi, bez obzira da li su građani bili pretplaćeni, bez ograničavanja podataka, dok su za nove korisnike prva dva meseca usluge besplatne. Kompanija je objavila da neće isključivati internet onima koji nisu platili račune, uz napomenu da korisnici treba da ih obaveste da nisu u mogućnosti da plate. Provajderi koji su ranije ograničavali protok podataka, odrekli su se tih ograničenja kako bi milionima korisnika omogućili da rade i uče od kuće i tako uspore širenje koronavirusa.\nBritanski Telecom je za sve korisnike uklonio ograničenje podataka, dok je smanjila troškove poziva u fiksnoj i mobilnoj telefoniji. Takođe, angažovani su desetostruko veći kapaciteti od svakodnevnih potreba, kako bi se izdržalo aktuleno opterećenje mreže.\nRoke Telkom, telekomunikaciona kompanija i provajder javnih usluga u Ugandi pokrenula je kampanju za pomoć preduzećima, obrazovnim ustanovama i građanima, otvarajući aplikacije i usluge za obrazovanje, komunikaciju i rad bez dodatnih troškova.\nKao odgovor na pandemiju, brojne kineske tehnološke kompanije pružile su tehničku podršku lekarima, medicinskim sestrama i drugim neposrednim učesnicima u borbi protiv širenja zaraze. Pojedini provajderi su obezbedili 5G opremu i usluge novoizgrađenoj bolnici u Vuhanu, dok druge kompanije pružaju javnim istraživačkim institucijama besplatan pristup primeni veštačke inteligencije za ispitivanje vakcina i novih lekova. Kompanije koje se bave digitalnom bezbednošću pružaju besplatne usluge vladi, medicinskim centrima i centrima za suzbijanje bolesti, medijima i drugim organizacijama koje su uključene u prevenciju i kontrolu epidemije.


Danas konstitutivna sednica Skupštine Beograda\nKonstitutivna sednica Skupštine Beograda, na kojoj će biti potvrđeni mandati novim gradskim odbornicima i izabrani predsednik i sekretar gradskog parlamenta i njihovi zamenici, biće održana danas u 10.00 časova.\nKonstitutivnom sednicom će do izbora novog predsednika gradskog parlamenta predsedavati najstariji odbornik Profir Rančić (1939) iz PUPS-a, a pomagaće mu po jedan predstavnik dve odborničke grupe koje su dobile najviše glasova - SNS i DS.\nPrema dnevnom redu sednice, prvo će biti izabran Verifikacioni odbor za potvrđivanje mandata odbornicima, nakon čega će njihovi mandati biti verifikovani.\nUslediće izbor predsednika i sekretara Skupštine Beograda i njihovih zamenika, a potom i članova Administrativno-mandatne komisije.\nGradonačelnik i Gradsko veće, prema zakonu, moraju biti izabrani najkasnije u roku od mesec dana od dana održavanja konstitutivne sednice gradskog parlamenta, odnosno do 23. maja.\nNajviše odbornika u Skupstini grada imaće lista predvođena SNS-om - 63, DS će imati 22 odbornika, koalicija Socijalistička partija Srbije - Partija ujedinjenih penzionera Srbije (PUPS) - Jedinstvena Srbija (JS) 16, a Demokratska stranka Srbije (DS S) devet.


Skrivena lepota Rumunije - Lux Life luksuzni portal: Moda, Stil, Trendovi, Kolekcije 2016...\nSkrivena lepota Rumunije\nLjudi u potrazi za lepotom često su spremni da odu jako daleko, kako bi pronašli nešto što do sada nisu videli...\nIpak, lepota se može nalaziti baš tu, pokraj nas, a da mi nismo ni svesni toga. Kada želimo da vidimo lepu prirodu i svu njenu magiju, interesantne pejzaže, istorijske i kulturne spomenike, mi često idemo jako daleko od naše zemlje, nadajući se da ćemo na toj nekoj dalekoj destinaciji pronaći ono što tražimo.\nSa druge strane, zemlje koje se nalaze u našoj blizini često zapostavljamo i zanemarujemo, kao da baš zbog te blizine one nisu dovoljno interesantne. Rumunija je svakako jedna od njih.\nŠta znate o Rumuniji osim da se u njoj nalaze Karpati i da je ozloglašeni grof Drakula odatle? Rumunija je predivna evropska zemlja sa predivnim idiličnim pejzažima, šarmantom arhitekturom i bogatom istorijom.\nMi vam ovog puta predstavljamo galeriju fotografija koje će vam barem malo dočarati lepotu ove zemlje i možda vas inspirisati da baš nju posetite kada budete planirali sledeće putovanje.\nPROČITAJTE SLEDEĆI TEKST: 6 destinacija koje preporučuju svetski putnici za 2017


Meksiko će kazniti „Folksvagen“ sa 7 milijardi dolara? - Sputnjik Srbija\n19:30 06.10.2015 (osveženo 19:42 06.10.2015) Preuzmite kraći link\nSavezni tužilac za zaštitu prava potrošača Lorena Martinez izjavila je da bi meksičke vlasti mogle „Folksvagenu“ nametnuti kaznu od skoro 7 milijardi dolara, zbog toga što je 32.000 svojih „dizelaša“ opremio softverom koji vozilima omogućava da lažiraju rezultate testova emisije štetnih gasova.\n„To će biti direktna kazna koja bi usledila nakon opravdane sumnje da vozila nisu ispunila propisane standarde i da su potrošači obmanuti u pogledu karakteristika i svojstava koja ta vozila ne poseduju“, navela je Martinezova u saopštenju.\nKrajem septembra, „Folksvagen“ je priznao da je prodao 11 miliona automobila sa dizel-motorima širom sveta, koji su emitovali 20 puta više štetnih gasova nego što su pokazali zvanični testovi emisije štetnih gasova.\nPrema dosadašnjim procenama, ovaj proizvođač automobila bi se zbog toga mogao suočiti sa kaznom od čak 18 milijardi dolara.\nkazna, Folksvagen, Meksiko


Predrag Popović – QA Srbija\nDozvolite mi da se predstavim, u IT industriji sam već više od 5 godina.\nTokom svih ovih godina provedenih u industriji, shvatio sam koliko je važno proveriti svoj rad kako bi rezultat bio bolji i efikasniji.\nPoslednje dve godine sam odlučio da počnem sa radom na testiranju aplikacija i napisao sam mnogo automatskih testova. Učestvujem u edukaciji ljudi, razvijanju svesti koliko je važno testiranje i obučavanju ljudi koji se testiranjem već bave.\nPre nego što sam počeo da testiram, bavio sam se razvojem web strana, zbog toga sam takođe dobro upoznat sa HTML-om i CSS-om.\nDa bih uspeo da uđem u vode testiranja, morao sam da počnem od najosnovnijih stvari kao što su tipovi testiranja, pisanje test slučajeva za različite projekte, specifikacije i test strategije.\nU međuvremenu kako sam napredovao, počeo sam da pišem osnovne automatske testove pomoću Selenium WebDriver, ali kako je vreme prolazilo, počeo sam da pišem sve zahtevnije testove koji su sadržali dosta provera podataka i verifikovali funkcionalnost aplikacije.\nRadio sam na različitim projektima za poznate kompanije iz celog sveta, ali imam najviše iskustva u igrama na sreću. Igre poput ovih su specifično područje gde pored testiranja samih aplikacija, takođe se testiraju uređaji kao što je čitač kartica, štampači tiketa kao i svih drugih pomoćnih uređaja.\nKoristim za pisanje automatskih testova Java programski jezik i u kombinaciji sa Selenium WebDriver koristim i Cucumber.\nCucumber je softversko rešenje koje se koristi za testiranje drugog softvera. Uz pomoć njega možemo automatizovati test slučajeve, kao i njihove stepove i to sve pomoću njegovog jednostavnog jezika koji se zove Gherkin.\nNapisao sam mnogo automatskih testova zasnovanih na pozitivnom, negativnom i regresionom testu.


Microsoft uvodi AL za bolje video pozive - Aktuelnosti US\nNova tehnologija može da minimizira odjeke i druge probleme prilikom glasovnog ćaskanja.\nNovi modeli mašinskog učenja mogu ne samo da ponište odjeke, već čak i da smanje šanse za nezgodne prekide eliminisanjem preklapanja vezanih za eho. Tehnologija mašinskog učenja eliminiše odjeke koristeći kombinaciju od otprilike 100.000 simuliranih prostorija koristeći testiranje od preko 30.000 sati govora.\nNakon nekoliko meseci testiranja, funkcija je sada dostupna. Dolazi u paru sa nekoliko drugih nadogradnji, uključujući poboljšanja veštačke inteligencije za video pozive sa ograničenim propusnim opsegom i optimizacijom za prikazivanje teksta.\nTags: imtelogencijaMicrosoftSlusalicesmetnjatechtehnologijaveštačkovideo poziv\nSnima se serija o životu John Snou-a nakon događaja u Igri prestola (VIDEO)


Lonli planet - Blic Online\nOHRID nezaobilazna destinacija: Mesto na kojem će svi ŽELETI DA BUDU\nOhrid je na petom mestu top liste 10 gradova najboljih za putovanje na svetu, koje preporučuje poznati britanski izdavač turističkih vodiča Lonli planet.\nLonli Planet uručio priznanje Turističkoj organizaciji Srbije\nNajpoznatiji turistički vodič Lonely Planet proglasio je Srbiju i Beograd za jednu od top deset destinacija „Best to visit” u 2015. godini. Naime, Srbija i njen glavni grad nalaze se na sedmom mestu u svetu. Povodom toga, u London Transport Museum sinoć su dodeljene nagrade, a u ime Turističke organizacije Srbije nagradu je primila direktorka Gordana Plamenac.\nSveti Stefan među 10 najglamuroznijih mesta\nNajpoznatiji turistički vodič na svetu „Lonli planet“, svrstao je Sveti Stefan u top 10 najglamuroznijih destinacija sveta, prenosi BBC.


Čajkovski umesto ruske himne na Olimpijskim igrama - mediji.net\nMeđunarodni olimpijski komitet danas je saopštio da je odobrio upotrebu klavirskog koncerta br. 1 kompozitora Petra Iljiča Čajkovskog na igrama u Tokiju i Zimskim olimpijskim igrama 2022. u Pekingu.\nPrvi izbor ruskih zvaničnika bila je patriotska narodna pesma „Kaćuša“, ali njeno izvodjenje je blokirao Sportski arbitražni sud.\nolimpijske igrePreko 600 vesti\nRatni avioni ruskih vazduhoplovnih snaga izveli su niz vazdušnih udara na različite delove severozapadnog sirijskog regiona Idlib. Prema nekoliko izvora, ruski avioni gađali su položaje militanata u blizini grada Tardin na severu Latakije, kao i u blizini grada Knadah u zapadnom delu Idliba.Nekoliko...\nVULIN U MOSKVI! Ministar unutrašnjih poslova obišao Akademiju za civilnu zaštitu (VIDEO)\nMinistar unutrašnjih poslova Republike Srbije Aleksandar Vulin obišao je danas Akademiju za civilnu zaštitu u Moskvi gde je sa načelnikom ove prestižne obrazovne ustanove general-potpukovnikom Viktorom Vladimirovičem Pančenkovim razgovarao o nastavku saradnje u oblasti obuka pripadnika...


Arsovićeva i Grgić najprecizniji na „Susretu šampiona“ - Sportklub\nArsovićeva i Grgić najprecizniji na „Susretu šampiona“\nOstali sportovi - Ostalo Autor:Vladimir Todorović26. mar. 202110:21\nSrpski reprezentativci su zaokružili još jedan ciklus priprema za Evropsko prvenstvo u svim disciplinama, koje će krajem maja i početkom juna biti održano u Osijeku.\nU Novom Sadu je danas priređeno osmo nadmetanje vazdušnim oružjem u okviru „Susreta šampiona“, serije kontrolnih takmičenja članova nacionalnog tima.\nNenad Putnik i dalje predsednik Streljačkog saveza Srbije\nPuškom je trijumfovala Andrea Arsović (Partizan) sa odličnih 251,5 krugova, ispred Teodore Vukojević („Čika Mata“) i Sanje Vukašinović (Novi Sad 1790), koje su takođe ostvarile vredne rezultate.\nVisoka ostvarenja nisu izostala ni u finalu pištoljem. Trijumfovao je Dimtirije Grgić (Akademac) sa 245,5 krugova, drugi je bio Damir Mikec (Policajac), inače najbolji u kvalifikacijama, a treća Jasmina Milovanović (Akademac).\nUčestvovalo je devetoro seniorskih reprezentativaca. Odsutni su bili Zorana Arunović (pištolj), jer je trenutno na pripremama u Grčkoj , zajedno sa olimpijskom prvakinjom Anom Korakaki, kao i Brankica Zarić (pištolj) i Lazar Kovačević (puška), koji su se razboleli.\nOve godine organizovana su četiri susreta, dva u januaru i dva u martu, dok su u međuvremenu strelci učestvovali na domaćim takmičenjima.\nOcenjujući učinjeno u okviru serije „Susret šampiona“, sportski direktor SSS Dragan Marković kaže:\n„Cilj nam je bio da strelci kroz ovakva okupljanja održe formu, timski duh i smatram da smo plan ispunili. Generalno gledano, reprezentativci su u dobroj formi, ali ostaje činjenica da nam takmičenja nedostaju. Naši reprezentativci su navikli da formu održavaju kroz zvanična nadmetanja, kojih zbog pandemije koronavirusa nema mnogo ili je rizično putovati na njih. Taj nedostatak smo u određenoj meri nadoknadili „Susretom šampiona“. Vidi se da svi željno očekuju nastavak sezone i prvi naredni turnir – Vojvodina kup, koji će 3. i 4. aprila biti održan u Novom Sadu. Posle toga, početkom maja, sledi turnir u Osijeku, gde ćemo, ukoliko bude uslova ostati i nekoliko dana na pripremama“.\nVazdušna puška: 1. Andrea Arsović (Partizan) 251,5, 2. Teodora Vukojević („Čika Mata“) 250,9, 3. Sanja Vukašinović (Novi Sad 1790) 250,7, 4. Milutin Stefanović („Čika Mata“) 250,6, 5. Milenko Sebić (Novi Sad 1790) 248,6…Kvalifikacije: 1. Vukašinović 628,9, 2. Stefanović 627,7, 3. Sebić 626,3…\nVazdušni pištolj: 1. Dimitrije Grgić (Akademac) 245,4, 2. Damir Mikec (Policajac) 242,5, 3.Jasmina Milovanović (Akademac) 242,3, 4. Duško Petrov (Kikinda) 238,9.Kvalifikacije: 1. Mikec 586, 2. Petrov 573, 3. Grgić 572…\nAndrea ArsovićDimitrije GrgićStreljački savez Srbije\nBajls nastavlja sa optužbama: Omogućili ste zlostavljanje


Poljaci su bili svjedoci vjerovatno najvećeg preokreta u historiji rukometa - MojCazin.ba\nGosti su minut i pol prije kraja meča vodili 24:28, i svi su već upisali pobjedu Tarnovu, ali...\nU Poljskoj na susretu rukometnih klubova Kvidzina i Tarnova, zabilježen je nevjerovatan rezultatski preokret, kakav po mnogima nije još zabilježen u historiji rukometa.\nNaime, gosti su minut i pol prije kraja meča vodili 24:28, i svi su već upisali pobjedu Tarnovu, ali onda se desilo 90 sekundi drame desila neviđena drama!\nDomaćini su prvo smanjili na minus tri, a onda iz kontre 53 sekunde do kraja postigli gol za 26:28, da bi 22 sekunde prije kraja istrčali kontranapad i prišli gostima na samo jedan gol razlike. Domaći sastav je iskoristio to, ukrao još jednu loptu i s istekom vremena stigao do sedmeraca.\nU Poljskoj nema neriješenog rezultata pa su odlučili sedmerci u kojima je domaćin bio bolji na kraju s 33:31.\nDvoje ranjenih u pucnjavi u Prištini Previous Article Tiodorović: Nema dokaza da je omikron otporan na vakcinu Next Article


– Domaći i međunarodni sudovi utvrdili su da je tokom rata u BiH počinjen genocid. Poricanje te činjenice i izmišljanje iskrivljenog prikaza istorije te njegova česta upotreba u javnom diskursu naglašavaju da postoji očigledna potreba da se donese zakon koji će riješiti taj problem. Usvajanjem ovog zakona, parlamentarci u BiH pokazali bi spremnost i odlučnost da zlo ostave u prošlosti i da se fokusiraju na stvaranje atmosfere koja pogoduje pomirenju i izgradnji bolje, neopterećene budućnosti za sve građane BiH. Žalosno je što su propustili ovu priliku, koja je potekla od domaćih predstavnika – izjavio je visoki predstavnik Valentin Inzko.\n– Usvajanje odredbi o zabrani negiranja genocida kroz jednu domaću inicijativu bio bi znak zrelosti bh. institucija i visokog stepena njihove spremnosti da usklade pravni okvir BiH sa evropskim standardima.